open-index/open-wikipedia-markdown huggingface dataset:
ಶ್ರೀ ರಾಮ ಮಂದಿರ ಅಯೋಧ್ಯೆ

ಅಯೋಧ್ಯೆದಅಯೋಧ್ಯೆ ರಾಮಮಂದಿರ ಒಂಜಿ ಹಿಂದೂ ದೇವಸ್ಥಾನ ಆದಿತ್ತ್ ಡ್, ನೆನ್ ಭಾರತದ ಉತ್ತರ ಪ್ರದೇಶದ ಅಯೋಧ್ಯೆಡ್ ಉಪ್ಪುನ ಶ್ರೀ ರಾಮರಾಮ ಜನ್ಮಭೂಮಿಡ್ ಪವಿತ್ರವಾಯಿನ ಯಾತ್ರಾ ಸ್ತಳಟ್ ಉಂಡು.೦೬-೦೮-೨೦೧೮ ಡ್ ಭಾರತದ ಪ್ರಧಾನಿ ನರೇಂದ್ರ ಮೋದಿ ದೇವಸ್ಥಾನದ ಶಿಲಾನ್ಯಾಸನ್ ನೆರವೇರಿಸಾಯೆರ್. ಭಾರತದ ಈ ಜಾಗೆ ರಾಮನ ಜನ್ಮಸ್ಥಳ, ರಾಮ ವಿಷ್ಣುನ ಏಳ್ ನೇ ಅವತಾರ ಪಂದ್ ಪೂಜೆ ಮಲ್ಪುವೆರ್.
೧೫೨೮ ಡ್ ಮೊಘಲೆರ್ ರಾಮಮಂದಿರನ್ ಪುಡಾತ್ ದ್ ಬಾಬರಿ  ಮಸೀದಿನ್ ನಿರ್ಮಿಸಾಯೆರ್. ರಾಮಜನ್ಮಭೂಮಿದ ಜಾಗೆದ ಬಗೆಟ್ ಸುಮಾರ್ ವಿವಾದಳು ನಡತ್oಡ್. ೧೯೯೨  ಟ್ ಕರಸೇವಕೆರ್ನ ಗುಂಪು ಮಸೀದಿನ್ ಪುಡತೆರ್.
ಈ ದೇವಸ್ಥಾನದ ನಿರ್ಮಾಣದ ಜವಾದ್ಬಾರಿ ಶ್ರೀ ರಾಮ ಜನ್ಮಭೂಮಿ ತೀರ್ಥ ಕ್ಷೇತ್ರದ. ಗುಜರಾತ್‌ದ ಸೋಮಪುರ ಕುಟುಂಬ ಈ ದೇವಾಲಯನ್ ವಿನ್ಯಾಸ ಮಲ್ದೇರ್.

22 ಜನವರಿ 2024 ಟ್,ಭಾರತದ ಪ್ರಧಾನಮಂತ್ರಿ ನರೇಂದ್ರ ಮೋದಿ  ಈ ಕಾರ್ಯಕ್ರಮಕ್ಕಾದ್ ಮುಖ್ಯ ಯಜಮಾನೆ ಆದ್ ಸೇವೆ ಮಲ್ತೆರ್ ಬುಕ್ಕೊ ರಾಮ್ ಲಲ್ಲಾ ಅರ್ನ ಪ್ರಾಣ ಪ್ರತಿಷ್ಠೆ (ಪವಿತ್ರೀಕರಣ) ಮಲ್ತೆರ್.
ವಿಷ್ಣು ದೇವೆರ್ನ ಅವತಾರ ಪಂದ್ ಪರಿಗಣಿಸಲ್ಪಟ್ಟ್ ನ ರಾಮೆ ವ್ಯಾಪಕವಾದ್ ಪೂಜೆ ಮಲ್ಪುನ ಹಿಂದೂ ದೇವೆರ್. ಪ್ರಾಚೀನ ಭಾರತೀಯಭಾರತ ಮಹಾಕಾವ್ಯವಾಯಿನ ರಾಮಾಯಣದ ಪ್ರಕಾರ, ರಾಮೆ ಅಯೋಧ್ಯೇಡ್  ಪುಟ್ಟಿಯೆರ್. ನೆನ್ ರಾಮ ಜನ್ಮಭೂಮಿ ಅತಂಡ ರಾಮ ಲಲ್ಲಾ (ರಾಮನ ಬಾಲರೂಪ) ಆರ್ನ ಜನ್ಮಸ್ಥಳ ಪಂದ್ ಲೆಪ್ಪೆರೆ ಆಂಡ್. ೧೫ ನೇ ಶತಮಾನಡ್ ಮೊಘಲೆರ್ ರಾಮ್ ಜನ್ಮಭೂಮಿಡ್ ಬಾಬರಿ ಮಸೀದಿ ಪನ್ಪುನ ಮಸೀದಿನ್ ನಿರ್ಮಾಣ ಮಲ್ತೆರ್. ಹಿಂದೂ ದೇವಸ್ಥಾನನ್ ಧ್ವಂಸ ಮಲ್ತಿ ಬುಕ್ಕೊ  ಮಸೀದಿನ್ ನಿರ್ಮಾಣ ಮಲ್ತೆರ್ ಪಂದ್  ಹಿಂದೂಳು ಹೋರಾಟ ಸುರು ಮಲ್ತೆರ್. ೧೮೫೦ ತ ದಶಕಡ್ ಪಿರ ಹಿಂಸಾತ್ಮಕ ವಿವಾದ ಸುರು ಆಂಡ್.

ವಿಶ್ವಹಿಂದೂಪರಿಷತ್ ರಾಮಜನ್ಮಭೂಮಿದ ಶಿಲಾನ್ಯಾಸನ್ ನಡಪಾಯೆರೆ ೧೯೮೦ ತ ದಶಕಡ್ ಪ್ರಯತ್ನಲೆನ್ ಸುರು ಮಲ್ತೆರ್. ಅಲಹಾಬಾದ್ ಹೈಕೋರ್ಟ್ ನ ಲಖನೌ ಪೀಠ ಶಿಲಾನ್ಯಾಸಗ್ ತಡೆಯಾಜ್ಞೆನ್ ಕೊರಿಯೆರ್. ಬುಕ್ಕೊ ವಿವಾದ ಇಜ್ಜಂದ್ ನ ಜಾಗೆಡ್  ಶಿಲಾನ್ಯಾಸ ಮಲ್ಪೆರೆ ಅನುಮತಿ ಕೊರಿಯೆರ್. ಅಪಗದ ಗೃಹಸಚಿವೆ ಬೂಟಾಸಿಂಗ್ ವಿ.ಹೆಚ್ ಪಿ ನಾಯಕ ಅಶೋಕ ಸಿಂಘಲ್ ರೆಗ್ ಔಪಚಾರಿಕವಾದ್ ಅನುಮತಿ ಕೊರಿಯೆರ್. ನವಂಬರ್ ೯ ೯೮೯ ತಾನಿ ವಿ.ಹೆಚ್.ಪಿ ನಾಯಕೆರ್  ಬುಕ್ಕೊ ಸಾಧುಳೆ ಗುಂಪು ಗುಂಡಿ ದೆತ್ತ್ ದ್  ಅಡಿಪಾಯ ಪಾಡಿಯೆರ್. ಗರ್ಭಗುಡಿ ವಿವಾದದ ಜಾಗೆಡ್ ಇತ್ತ್ ನ್ಡ್.ಬಿಹಾರದಬಿಹಾರ  ದಲಿತ ನಾಯಕೆ ಶಿಲಾನ್ಯಾಸ ಮಲ್ತ್ ನ ಸುರುತ ಜನಕ್ಲೆಡ್ ಆರ್ ಒರಿ.
೬ ಡಿಸೆಂಬರ್ ೧೯೯೨ ತಾನಿ ವಿಶ್ವ ಹಿಂದೂ ಪರಿಷತ್ ಬುಕ್ಕೊ ಭಾರತೀಯ ಜನತಾ ಪಕ್ಷ ಕರಸೇವಕೆರ್ ಪಂದ್ ಲೆಪ್ಪುನ ೧೫೦೦೦೦ ಸ್ವಯಂಸೇವಕೆರ್ ಸೇರ್ದ್ ಆ ಜಾಗೆಡ್ ಶೋಭಾಯಾತ್ರೆ ಆಯೋಜನೆ ಮಲ್ತೆರ್.ಶೋಭಾಯಾತ್ರೆ ಹಿಂಸಾತ್ಮಕವಾಂಡ್, ಕರಸೇವಕೆರ್ ಭದ್ರತಾ ಪಡೆಲೆನ್ ಲೆಕ್ಕ ದೆಪ್ಪಂದೆ ಬಾಬ್ರಿ ಮಸೀದಿನ್ ಪುಡಾತೆರ್.,ಅಯಿರ್ದ್ ಬುಕ್ಕೊ ಭಾರತದ ಹಿಂದೂಹಿಂದೂ ಬುಕ್ಕೊ ಮುಸ್ಲಿಂ ಸಮುದಾಯಗ್ಲೇನ ನಡುಟು ಸುಮಾರ್ ತಿಂಗೊಳು ಮುಟ್ಟ ಗಲಾಟೆ ಆಂಡ್.ಕನಿಷ್ಠ ೨೦೦೦ ಜನ ತಮ್ಮ ಜೀವೊಲೆನ್ ಕಳೆವೊಂಡೆರ್.
ದುಂಬುದ ದಿನಕ್ಲೇಡ್ ವಿವಾದಾತ್ಮಕ ಭೂಮಿದ ಕುರಿತಾದ್ ಸುದೀರ್ಘ ಕಾನೂನು ವಿವಾದಳು ನಡತ್oಡ್.ದೇವಸ್ಥಾನದ ದೇವೇರಾಯಿನ ರಾಮ್ ಲಲ್ಲಾ ಪುದರ್ಡ್ 1989 ಟ್ ಕೇಸ್ ಪಾಡ್ದ್ ಇತ್ತೆರ್.ಹಿರಿಯೆರಾಯಿನ ವಿಎಚ್‌ಪಿ ನಾಯಕ ತ್ರಿಲೋಕಿ ನಾಥ್ ಪಾಂಡೆ ರಾಮಲಲ್ಲಾನ ಪ್ರತಿನಿಧಿ ಆದಿತ್ತೆರ್.ಕೆ. ಪರಾಶರನ್ ರಾಮಲಲ್ಲಾನ ಪರವಾದ್ ವಾದ  ಪ್ರಮುಖವಾದ್ ಮಂಡಿಸಾಯೆರ್. ಅಯೋಧ್ಯೆ ವಿವಾದದ ಪರವಾದ್ ೨೦೧೯ ನವಂಬರ್ ೯ತಾನಿ ಸುಪ್ರೀಂ ಕೋರ್ಟ್ ತೀರ್ಪು ಕೊರಿಯೆರ್.ವಿವಾದದ ಭೂಮಿನ್ ಸರ್ಕಾರ ರಚಿಸಾಯಿನ ಶ್ರೀ ರಾಮ್ ಜನ್ಮಭೂಮಿ ತೀರ್ಥ ಕ್ಷೇತ್ರ ಟ್ರಸ್ಟ್‌ಗ್ ಹಸ್ತಾಂತರ ಮಲ್ಪೆರೆ ನಿರ್ಧರಿಸಾಯೆರ್.೨೦೨೦ ತ ಫೆಬ್ರವರಿಫೆಬ್ರವರಿ ೫ ತಾನಿ ಪ್ರಧಾನಮಂತ್ರಿ ಸಚಿವಾಲಯ ದೇವಸ್ಥಾನನ್ ನಿರ್ಮಾಣ ಮಲ್ಪುನ ಯೋಜನೆನ್ ಅಂಗೀಕರಿಸಾಂಡ್ ಪಂದ್ ಸಂಸತ್ತ್ ಡ್ ಘೋಷಿಸಾಯೆರ್.

## ಉಲ್ಲೇಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024
ಅಯೋಧ್ಯೆ

**ಅಯೋಧ್ಯೆ** ಭಾರತದ ಪಿರಾಕ್ ದ ನಗರಗ್ಲೆಡ್ ಒಂಜಿ. ಉಂದು ಉತ್ತರ ಪ್ರದೇಶದ ಫೈಜಾಬಾದ್ ಜಿಲ್ಲೆಡ್ ಉಂಡು. ಅಯೋಧ್ಯೆ ಸರಯೂ ತುದೇತ ತೀರಡ್ ಉಂಡು, ಭಾರತದ ರಾಜಧಾನಿ ದೆಹಲಿರ್ದ್ ೫೫೫ ಕಿಲೋಮೀಟರ್ ದೂರಡ್ ಉಂಡು. ಅಯೋಧ್ಯೆ ಭಾರತೀಯೆರ್ನ ಆಜಿ ಪುಣ್ಯ ಜಾಗೆಗ್ಲೆಡ್ ಒಂಜಿ ಪಂದ್ ಪುರಾಣಗ್ಲೆಡ್ ಉಲ್ಲೇಖ ಮಲ್ತ್ ದೆರ್. ರಾಮಾಯಣದ ನಾಯಕೆ ಆಯಿನ ಶ್ರೀರಾಮ ಅಯೋಧ್ಯೆಡ್ ಪುಟ್ಟುನೆರ್ದಾತ್ರ ಈ ಭೂಮಿನ್ ರಾಮರಾಮ ಜನ್ಮಭೂಮಿ ಪಂದ್ ಲೆಪ್ಪುವೆರ್.

## ಚರಿತ್ರೆ
ಉಂದು ರಾಮಾಯಣ ಕಾಲಡ್ ಕೋಸಲ ದೇಶದ ರಾಜಧಾನಿ ಆದಿತ್ತ್oಡ್ ಪಂದ್ ಪ್ರತೀತಿ. ಅಪಗ ನೆತ್ತ ವಿಸ್ತೀರ್ಣ ಸುಮಾರು ೧೨ ಯೋಜನೆ ಪಂಡ ಸುಮಾರು ೮೦ ರ್ದ್ ೧೦೦ ಮೈಲಿ ಸುತ್ತಳತೆ ಇತ್ತ್oಡ್ ಪಂದ್ ರಾಮಾಯಣಡ್ ಉಲ್ಲೇಖ ಉಂಡು.ಇತ್ತೆ ನೆತ್ತ ಒವ್ವೆ ಕುರುಹು ಇಜ್ಜಂಡಲಾ ಇತ್ತೆದ ಪೇಟೆದ ಸುತ್ತಲಾ ಉಪ್ಪುನ ಎತ್ತರದ ದಿಬ್ಬ ಪ್ರದೇಶದ ಅಂದಾಜ್ ಡ್ ಈ ನಗರನ್ ಗುರ್ತ ಮಲ್ತ್ ದೆರ್.ಈ ನಗರನ್ ಸೂರ್ಯವಂಶದ ರಾಜೆರ್ ಸುಮಾರ್ ಶತಮಾನ ಆಲ್ವಿಕೆ ಮಲ್ತೆರ್. ಅಕುಲ್ನ ಸಂತತಿ ದುಂಬು ಚೆಲ್ಲಾಪಿಲ್ಲಿಯಾದ್ ಸುಮಾರ್ ಪ್ರದೇಶಗ್ಲೆಡ್ ಪರಡ್ ದ್ ಬುಕ್ಕೊ ಈ ನಗರದ ಪ್ರಾಮುಖ್ಯತೆ ಕಮ್ಮಿ ಆಂಡ್.ದುಂಬು ಬೌದ್ದೆರ್ನಬೌದ್ಧ ಧರ್ಮ ಕಾಲಡ್ ಕೋಸಲ ದೇಶದ ರಾಜಧಾನಿಯಾದ್ ಸಾಕೇತ ಪ್ರಸಿದ್ಧಿ ಆಂಡ್. ಉಂದು ಅಯೋಧ್ಯೆದ ಒಂಜಿ ಭಾಗವಾದುಪ್ಪುನ ಸಾಧ್ಯತೆ ಉಂಡು ಪಂದ್ ಇತಿಹಾಸ ತಜ್ಜ಼ರ್ನ ಅಭಿಪ್ರಾಯ.ದುಂಬುಗೂ ಡೆಲ್ಲಿದ ಸುಲ್ತಾನೆರ್ನ ಕಾಲಡ್ ಉಂದು  ಅವಧ್ ಪ್ರದೇಶದ ಆಡಳಿತ ಕೇಂದ್ರ ಆದಿತ್ತ್oಡ್, ೧೮ ಶತಮಾನಡ್ ಅವಧ್  ನವಾಬೆರ್ನ ರಾಜಧಾನಿ ಆದಿತ್ತ್oಡ್.೧೭೬೫ಡ್ ಶುಜಾ-ಉದ್-ದೌಲೆ ಫೈಜಾಬಾದನ್ ತನ್ನ ಆಡಳಿತದ ಕೇಂದ್ರ ಮಲ್ತ್ ದ್ ಬುಕ್ಕೊ ಅಯೋಧ್ಯೆ ತನ್ನ ಮಾತಾ ಪ್ರಾಮುಖ್ಯತೆಲೆನ್ ಕಲೆವೊಂದು ಖಾಲಿ ಧಾರ್ಮಿಕ ಕ್ಷೇತ್ರವಾದ್ ಒರಿನ್ಡ್,ಅಯೋಧ್ಯಾ ನಗರದ ಇತಿಹಾಸ.

## ಅಯೋಧ್ಯೆ== ಶ್ರೀ ರಾಮ ಜನ್ಮಭೂಮಿ  ಅಯೋಧ್ಯೆನ್ (Ayodhya) ವಿಶ್ವ[[ವಿಶ್ವ]] ದರ್ಜೆದ ನಗರವನ್ನಾದ್ ಮಲ್ಪುನ ಉತ್ತರ ಪ್ರದೇಶ[[ಉತ್ತರ ಪ್ರದೇಶ]] ಮುಖ್ಯಮಂತ್ರಿ ಯೋಗಿ ಆದಿತ್ಯನಾಥ ಆರ್ನ ಕನಸಾತ್oಡ್. ಆ ನಿಟ್ಟಿಡ್ ಮಾತಾ ರೀತಿದ ಪ್ರಯತ್ನನ್ ರಾಜ್ಯ ಸರ್ಕಾರ ಮಲಪುಂಡು. ರಾಮ ಮಂದಿರರ್ದ್ ಮಲ್ಲ ಪ್ರವಾಸ ತಾಣ ಆದುಪ್ಪುನ ಅಯೋಧ್ಯೆಗ್ ಸುಮಾರ್ ಪ್ರವೇಶ ದ್ವಾರಲೆನ್ ನಿರ್ಮಾಣ ಮಳ್ತೊಂದು, ಐಕ್ಲೆಗ್ ರಾಮಾಯಣದ ಪಾತ್ರಗ್ಲೇ ಪುದರ್ ದೀಯೆರೆ  ನಿರ್ಧರಿಸದೆರ್.
ರಾಮಾಯಣದಲ್ಲಿ ಅಯೋಧ್ಯೆ
ಅಯೋಧ್ಯೆ ಹಿಂದೂ ಮಹಾಕಾವ್ಯ ರಾಮಾಯಣಡ್ ವಿಷ್ಣುನವಿಷ್ಣು ೭ನೇ ಅವತಾರವಾಯಿನ ಭಗವಾನ್ ರಾಮನ ಪುಟ್ಟುನ ಪುಣ್ಯ ಭೂಮಿ. ಈ ನಗರ ಕೇವಲ ಒಂಜಿ ಸನ್ನಿವೇಶ ಅತ್ತ್. ಸ್ವಂತ ಒಂಜಿ ಪಾತ್ರವಾತ್oಡ್. ಉಂದು ಸದಾಚಾರ ಆದರ್ಶ ಬುಕ್ಕೊ ನ್ಯಾಯ ದ ಸಾಮ್ರಾಜ್ಯನ್ ಸಂಕೇತಿಸಾವುಂಡು.
* ಭಗವಾನ್ ರಾಮನ ಜನ್ಮಭೂಮಿ : ಅಯೋಧ್ಯೆನ್ ರಾಮನ ಜನ್ಮ ಭೂಮಿ ಪಂದ್ ಪೂಜೆ ಮಲ್ಪುವೆರ್. ಅಯೋಧ್ಯೆ ಹಿಂದುಲೆಗ್ ಪವಿತ್ರ ವಾಯಿನ ಜಾಗೆ.ಮುಲ್ಪ ರಾಮನ್ ದೇವತೆಯಾದ್ ಪೂಜಿಸಾವೆರ್.
* ಆದರ್ಶ ಸಾಮ್ರಾಜ್ಯ : ಅಯೋಧ್ಯೆನ್ ರಾಜೆ ದಶರಥೆ  ಆಲ್ವಿಕೆ ಮಲ್ತ್ನ ಆದರ್ಶ ಸಾಮ್ರಾಜ್ಯ ಪಂದ್ ಚಿತ್ರೀಸಾದೆರ್ ಅಲ್ಪ ಸಂಮೃದ್ಧಿ ಶಾಂತಿ ಬುಕ್ಕೊ ನ್ಯಾಯ ಜಯ ಸಾಧಿಸಾನ್ಡ್.
## ರಾಮನ ವನವಾಸ
ರಾಮನ್ ಅನ್ಯಾಯವಾದ್ ೧೪ವರ್ಷ ಮುಟ್ಟ ಅಯೋಧ್ಯೆರ್ದ್ ಕಾಡ್ ಗ್ ಗಡಿಪಾರು ಮಲ್ತ್ ನ ಅಪಗ ರಾಮಾಯಣದ ಕಥೆ ಸುರು ಆಪುಂಡು.ಈ ಘಟನೆ ಮಹಾಕಾವ್ಯದ ಸಂಘರ್ಷಗ್ ವೇದಿಕೆ ಓದಗಾಂಡ್.ಬುಕ್ಕೊ ರಾಜಕುಮಾರೆ ಆದ್ ಅಯಿರ್ದ್ ಬುಕ್ಕೊ ವಿಷ್ಣುನ ಅವತಾರವಾದ್ ತನ್ನ ಕರ್ತವ್ಯನ್ ಮಲ್ಪೆರೆ ಪಿದಾಡಿಯೆರ್.
* ಧರ್ಮದಧರ್ಮರಾಯ ಪ್ರತೀಕ : ರಾಮಾಯಣದ ಕೇಂದ್ರವಾಯಿನ ಧರ್ಮದ ಪರಿಕಲ್ಪನೆನ್ ಅಯೋಧ್ಯೆ ಪ್ರತಿನಿದಿಸಾವುಂಡು.
ಸಂಕ್ಸಿಪ್ತ ವಾದ್ ಪನ್ಪುನ ಆಂಡ ರಾಮಾಯಣಡ್ ಅಯೋಧ್ಯೆದ ಇತಿಹಾಸದ ಮಹತ್ವ ಭಗವಾನ್ ರಾಮನ  ಜೀವನದ ತೊಟ್ಟಿಲ್,ಧರ್ಮದ ಸಾಕಾರ ಬುಕ್ಕೊ ಆದರ್ಷ ಸಾಮ್ರಾಜ್ಯದ ಸಂಕೇತ.ನಗರದ ಪ್ರಾಮುಖ್ಯತೆ ಐತ ಪೌರಾಣಿಕ ಮೂಲನ್ ಮೀರ್ದ್oಡ್.
## ಉಲ್ಲೇಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024
ವಿಕಿಸೋರ್ಸ್

**ವಿಕಿಸೋರ್ಸ್** ಪಂಡ ವಿಕಿಮೀಡಿಯಾ ಫೌಂಡೇಶನ್ ನಡಪಾವುನ ಉಚಿತ-ವಿಷಯದ ಪಠ್ಯ ಮೂಲೊಲೆನ ಒಂಜಿ ಆನ್ ಲೈನ್ ವಿಕಿ-ಆಧಾರಿತ ಡಿಜಿಟಲ್ ಗ್ರಂಥಾಲಯ. ವಿಕಿಸೋರ್ಸ್ ಪಂಡ ಸಮಗ್ರ ಯೋಜನೆದ ಪುದರ್; ಉಂದು ಆ ಯೋಜನೆದ ಪ್ರತಿಯೊಂಜಿ ನಿದರ್ಶನೊಗುಲಾ ಪುದರ್, ಪ್ರತಿಯೊಂಜಿ ಬಾಸೆಗ್ ಒಂಜಿ. ಈ ಯೋಜನೆದ ಉದ್ದೇಶ ಪಂಡ ಮಾತಾ ರೀತಿದ ಮುಕ್ತ ಪಠ್ಯೊಲೆನ್, ಮಸ್ತ್  ಬಾಸೆಲೆಡ್, ಬುಕ್ಕೊ ಅನುವಾದೊಲೆನ್ ಆತಿಥ್ಯ ಮಲ್ಪುನವು. ಮೂಲತಃ ಉಪಯುಕ್ತ ಅತ್ತಂದೆ ಪ್ರಮುಖ ಐತಿಹಾಸಿಕ ಗ್ರಂಥೊಲೆನ್ ಸಂಗ್ರಹ ಮಲ್ಪುನ ಒಂಜಿ ಆರ್ಕೈವ್ ಆದ್ ಗಳಸುನವು, ಉಂದು ಒಂಜಿ ಸಾಮಾನ್ಯ-ವಿಷಯದ ಗ್ರಂಥಾಲಯ ಆದ್ ವಿಸ್ತಾರ ಆತ್ಂಡ್. ಈ ಯೋಜನೆ ಅಧಿಕೃತವಾದ್ ನವೆಂಬರ್ ೨೪, ೨೦೦೩ಡ್ **ಪ್ರಾಜೆಕ್ಟ್ ಸೋರ್ಸ್ಬರ್ಗ್** ಪನ್ಪಿನ ಪುದರ್ಡ್ ಸುರು ಆಂಡ್, ಉಂದು ಪ್ರಾಜೆಕ್ಟ್ ಗುಟೆನ್ಬರ್ಗ್ ದ ಒತ್ತುಗ್ ಬತ್ತುದ್ಂಡ್. ವಿಕಿಸೋರ್ಸ್ ಪನ್ಪಿನ ಪುದರ್ ನ್ ಆ ವರ್ಸೊದ ಪಿರವುಡು ದೆತೊನುವೆರ್ ಬುಕ್ಕೊ ಅಯಿಕ್ ತನ್ನನೇ ಆಯಿನ ಡೊಮೇನ್ ಪುದರ್ ಬತ್ತ್ಂಡ್.

ಯೋಜನೆಡ್ ಸಾರ್ವಜನಿಕ ಡೊಮೇನ್ ಡ್ ಉಪ್ಪುನ ಅತ್ತಂದೆ ಮುಕ್ತವಾದ್ ಪರವಾನಗಿ ಪಡೆಯಿನ ಕೆಲಸೊಲು ಉಂಡು; ವೃತ್ತಿಪರವಾದ್ ಪ್ರಕಟವಾದ್ ಉಪ್ಪುನ ಕೆಲಸೊಲು ಅತ್ತಂದೆ ಐತಿಹಾಸಿಕ ಮೂಲ ದಾಖಲೆಲು, ವ್ಯಾನಿಟಿ ಉತ್ಪನ್ನೊಲು ಅತ್ತ್. ಪರಿಶೀಲನೆನ್ ಸುರುಕು ಆಫ್ಲೈನ್ ಮಲ್ತೆರ್, ಅತ್ತಂದೆ ಬೇತೆ ಡಿಜಿಟಲ್ ಲೈಬ್ರರಿಲೆನ ವಿಶ್ವಾಸಾರ್ಹತೆನ್ ನಂಬುನ ಮೂಲಕ. ಇತ್ತೆ ಕೆಲಸೊಲು ಪ್ರೂಫ್ ರೀಡ್ ಪೇಜ್ ವಿಸ್ತರಣೆದ ಮೂಲಕ ಆನ್ ಲೈನ್ ಸ್ಕ್ಯಾನ್ ಲೆಡ್ ಬೆಂಬಲೊಡು ಉಂಡು, ಉಂದು ಯೋಜನೆದ ಪಠ್ಯೊಲೆನ ವಿಶ್ವಾಸಾರ್ಹತೆ ಬುಕ್ಕೊ ನಿಖರತೆನ್ ಖಚಿತಪಡಿಸವುಂಡು.

ಕೆಲವು ವೈಯಕ್ತಿಕ ವಿಕಿಸೋರ್ಸ್ ಲು, ಪ್ರತಿಯೊಂಜಿ ನಿರ್ದಿಷ್ಟ ಬಾಸೆನ್ ಪ್ರತಿನಿಧಿಸವುಂಡು, ಇತ್ತೆ ಸ್ಕ್ಯಾನ್ ಲೆಡ್ ಬ್ಯಾಕ್ ಅಪ್ ಮಲ್ತಿನ ಕೆಲಸೊಲೆನ್ ಮಾತ್ರ ಅನುಮತಿಸವುಂಡು. ಅಯಿತ ಸಂಗ್ರಹೊದ ಬಹುಪಾಲು ಪಠ್ಯೊಲು ಆಂಡಲಾ, ವಿಕಿಸೋರ್ಸ್ ಒಟ್ಟುಗು ಕಾಮಿಕ್ಸ್ ಡ್ದ್ ಸಿನಿಮಾ ಬುಕ್ಕೊ ಆಡಿಯೋಬುಕ್ ಮುಟ್ಟ ಬೇತೆ ಮಾಧ್ಯಮೊಲೆನ್ ಆತಿಥ್ಯ ಮಲ್ಪುಂಡು. ಕೆಲವು ವಿಕಿಮೂಲೊಲು ಬಳಕೆದಾರೆರ್ ರಚನೆ ಮಲ್ತಿನ ಟಿಪ್ಪಣಿಲೆನ್ ಅನುಮತಿಸವುಂಡು, ಪ್ರಶ್ನೆಡ್ ಉಪ್ಪುನ ವಿಕಿಮೂಲೊದ ನಿರ್ದಿಷ್ಟ ನೀತಿಲೆಗ್ ಒಳಪಡ್ಪುಂಡು. ಈ ಯೋಜನೆ ವಿಶ್ವಾಸಾರ್ಹತೆದ ಕೊರತೆಡ್ದ್ ಟೀಕೆಗ್ ಒಳಪಡ್ತ್ಂಡ್ ಆಂಡ ರಾಷ್ಟ್ರೀಯ ಆರ್ಕೈವ್ಸ್ ಬುಕ್ಕೊ ದಾಖಲೆ ಆಡಳಿತದಂಚಿನ ಸಂಸ್ಥೆಲುಲಾ ಉಂದೆನ್ ಉಲ್ಲೇಖ ಮಲ್ತೆರ್.

  ದ ಲೆಕ್ಕೊಡು, ಒಟ್ಟು  ಲೇಖನೊಲು ಬುಕ್ಕೊ   ಉಪ್ಪುನ ಸಂಪಾದಕೆರ್ನ ಒಟ್ಟುಗು  ಬಾಸೆಲೆಗ್ ವಿಕಿಸೋರ್ಸ್ ಉಪಡೊಮೇನ್ ಲು ಕ್ರಿಯಾಶೀಲವಾದುಂಡು.

## ಚರಿತ್ರೆ
ವಿಕಿಸೋರ್ಸ್ ದ ಮೂಲ ಪರಿಕಲ್ಪನೆ ಪಂಡ ಉಪಯುಕ್ತ ಅತ್ತಂಡ ಮುಖ್ಯವಾಯಿನ ಐತಿಹಾಸಿಕ ಗ್ರಂಥೊಲೆನ ಸಂಗ್ರಹಣೆ ಆದಿತ್ತ್ಂಡ್. ಈ ಗ್ರಂಥೊಲು ವಿಕಿಪೀಡಿಯ ಲೇಕನೊಲೆನ್ ಸಪೋರ್ಟ್ ಮಲ್ಪೆರೆ, ಪ್ರಾಥಮಿಕ ಸಾಕ್ಷ್ಯೊಲೆನ್ ಬುಕ್ಕೊ ಮೂಲ ಮೂಲೊ ಗ್ರಂಥೊಲೆನ್ ಒದಗಾದ್, ಬುಕ್ಕೊ ತನ್ನ ಸ್ವಂತ ಹಕ್ಕುಡು ಒಂಜಿ ಆರ್ಕೈವ್ ಆದ್ ಉದ್ದೇಶಿಸಯೆರ್. ಈ ಸಂಗ್ರಹೊನು ಸುರುಟು ಪ್ರಮುಖ ಐತಿಹಾಸಿಕ ಬುಕ್ಕೊ ಸಾಂಸ್ಕೃತಿಕ ಸಾಮಗ್ರಿಲೆನ್ ಕೇಂದ್ರೀಕರಿಸಯೆರ್, ಉಂದು ಪ್ರಾಜೆಕ್ಟ್ ಗುಟೆನ್ಬರ್ಗ್ ನಂಚಿನ ಬೇತೆ ಡಿಜಿಟಲ್ ಆರ್ಕೈವ್ ಲೆಡ್ದ್ ಬೇತೆ ಆತ್ಂಡ್. 

ಯೋಜನೆದ ಹಂತೊಡು ಈ ಯೋಜನೆನ್ ಮೂಲತಃ ಪ್ರಾಜೆಕ್ಟ್ ಸೋರ್ಸ್ಬರ್ಗ್ ಪಂಡ್ದ್ ಲೆಪ್ಪುವೆರ್ (ಪ್ರಾಜೆಕ್ಟ್ ಗುಟೆನ್ಬರ್ಗ್ ಗ್ ಪದೊಕುಲೆನ ನಾಟಕ).

## ಉಲ್ಲೇಕೊಲು
ಚೀನಾ ಅಕಾಡೆಮಿಕ್ ಲೈಬ್ರರಿ ಬೊಕ್ಕ ಮಾಹಿತಿದೊ ವ್ಯವಸ್ಥೆ

**ಚೀನಾ ಅಕಾಡೆಮಿಕ್ ಲೈಬ್ರರಿ ಬುಕ್ಕೊ ಮಾಹಿತಿದೊ ವ್ಯವಸ್ಥೆ**

ಚೀನಾ ಅಕಾಡೆಮಿಕ್ ಲೈಬ್ರರಿ ಬುಕ್ಕೊ ಮಾಹಿತಿ ವ್ಯವಸ್ಥೆ ಅಥಾವ "ಚೀನಾ ಅಕಾಡೆಮಿಕ್ ಲೈಬ್ರರಿ ಅಂಡ್ ಇನ್ಫರ್ಮೇಷನ್ ಸಿಸ್ಟಮ್" ("CALIS") ಚೀನೊಡು ಸಹಕಾರಕ್ಕಾದ್ ಸಂಪನ್ಮೂಲ ಪಟ್ಟುನ  ವ್ಯವಸ್ಥೆ ಆದುಂಡು.  ಈ ವ್ಯವಸ್ಥೆನ್ 1998ಡ್ ಸುರು ಮಲ್ತೆರ್ ಬುಕ್ಕೊ ಕೆಲವು ಹಂತೊಲೆಡ್ ನಿರ್ಮಾಣ ಮಲ್ತೆರ್, ಆಂಡ ಸುರುತ ಹಂತೊನು ಪೂರ್ಣ ಮಲ್ತಿ ಬುಕ್ಕೊ  2001ಡ್ದ್  ಉಂದು ಕಾರ್ಯನಿರ್ವಹಣೆಡ್ ಉಂಡು.
## ಇತಿಹಾಸೊ
1990 ದಶಕೊಡು, ಚೀನಾದ ಗ್ರಂಥಾಲಯ ಸ್ವಯಂಚಾಲಿತವಾಯಿನ ಕಾರ್ಯಕ್ರಮೊ ಸುರು ಆಂಡ್. ಶಿಕ್ಷಣ ಸಚಿವಾಲಯೊದ (MOE,Ministry of Education ) "**211 ಯೋಜನೆ"**ದ ಅಡಿಟ್ ಸಾರ್ವಜನಿಕ ಸಂಪನ್ಮೂಲ ಪಟ್ಟುನ ವ್ಯವಸ್ಥೆನ್ ನಿರ್ಮಾಣ ಮಲ್ಪೆರೆ ನಿರ್ಧರಿಸಯೆರ್, ಬುಕ್ಕೊ CALIS ಬುಕ್ಕೊ CERNET ಅಸ್ತಿತ್ವೊಗು ಬತ್ತುಂಡು.  ಪೀಕಿಂಗ್ ವಿಶ್ವವಿದ್ಯಾಲಯೊನು CALIS ಮೇಲ್ವಿಚಾರಕೆರಾದ್ ಬುಕ್ಕೊ ಸಿಂಗ್ಹುವಾ ವಿಶ್ವವಿದ್ಯಾಲಯೊನು CERNET ಮೇಲ್ವಿಚಾರಕೆರಾದ್ ನೇಮಕ ಮಲ್ತೆರ್.
ನವೆಂಬರ್ 1998ಟ್,the National Development Planning Commission (NDPC) ಅಂಚ ಪಂಡ ರಾಷ್ಟ್ರೀಯ ಅಭಿವೃದ್ಧಿ ಯೋಜನಾ ಆಯೋಗ CALIS ಯೋಜನೆದ ನಿರ್ಮಾಣೊಗು ಅಧಿಕೃತವಾದ್ ಅನುಮೋದನೆ ಕೊರ್ತುಂಡು. ಜುಲೈ 2001 ಡ್ದ್, CALIS ದ ಸುರುತ ಹಂತೊನು MoE, ರಾಷ್ಟ್ರೀಯ ಅಭಿವೃದ್ಧಿ ಬುಕ್ಕೊ ಸುಧಾರಣಾ ಆಯೋಗ (NDRC) ಬುಕ್ಕೊ ಚೀನಾದ ಜನತಾ ಗಣರಾಜ್ಯೊದ ಹಣಕಾಸು ಸಚಿವಾಲಯ ಪರಿಶೀಲಿಸದ್ ಅನುಮೋದನೆ ಮಲ್ತೆರ್. ಸೆಪ್ಟೆಂಬರ್ 2002ಟ್, MOE, NDRC ಬುಕ್ಕೊ MOFಲು CALIS ಹಂತೊ 2ಟ್ ನಿರ್ಮಾಣೊನು ಚೀನೀ-ಅಮೇರಿಕಾ ಡಿಜಿಟಲ್ ಅಕಾಡೆಮಿಕ್ ಗ್ರಂಥಾಲಯದೊಟ್ಟುಗು ಸಂಯೋಜಿಸಾರೆ ನಿರ್ಧರಿಸುಂಡು. CALIS ಹಂತೊ II ನ್  ಆಗಸ್ಟ್ 2006 ಟ್ಪ ಪರಿಶೀಲಣೆ ಮಂತುಂಡು ಬುಕ್ಕೊ  ಸ್ವೀಕಾರ ಮಂತುಂಡು. ಉಂದೆತ ಬುಕ್ಕೊ ಮೂಜನೇ ಹಂತೊ 2008 ಟ್  ಸುರು ಆಂಡ್  ಬುಕ್ಕೊ 2012 ಟ್  ಸ್ವೀಕಾರ ಆಂಡ್. 2013 ಡ್ದ್, CALIS ಕಾರ್ಯಾಚರಣೆಲೆನು ಬೆಂಬಲಿಸರೆ  MOEಡ್ದ್  ದೀರ್ಘಕಾಲೊಡ್ದ್  ಧನಸಹಾಯೊನು ಪಡೆಯೊಂದುಂಡು.
## ಸೇವೆಲು
ವಿಶ್ವೊದ ಮಾ ಮಲ್ಲ ಸಂಪನ್ಮೂಲ ಹಂಚಿಕೆ ವ್ಯವಸ್ಥೆಡ್  ಒಂಜಾಯಿನ CALIS  ವ್ಯಾಪಕ ಶ್ರೇಣಿದ ಗ್ರಂಥಾಲಯೊಲೆನ್ ಬುಕ್ಕೊ  ಸಂಸ್ಥೆಲೆಡು ಮಾಹಿತಿನು ಸಂಯೋಜಿಸಾವುಂಡು.
ಮಾಹಿತಿ ಹಂಚಿಕೆದ ಮೂಲಕ, CALIS ಜಿಲಿನ್ ನಂಚಿನ ಕಡಿಮೆ ಅಭಿವೃದ್ಧಿ ಹೊಂದುದಿನ ಪ್ರಾಂತ್ಯೊಲೆನ್ಲಾ  ತಲುಪುದುಂಡು, ಅಲ್ಪ 94% ವಿಶ್ವವಿದ್ಯಾಲಯೊಲು CALIS ಹಂತ III ತ  ಪೊಡ್ತುಗು CALIS ಗ್  ಸೇರುದುಂಡು.
2010 ತ ಪೊಡ್ತುಗು, CALIS ಪೆಕಿಂಗ್ ವಿಶ್ವವಿದ್ಯಾಲಯೊ, ತ್ಸಿಂಗ್ಹುವಾ ವಿಶ್ವವಿದ್ಯಾಲಯೊ, ಪೆಕಿಂಗ್ ವಿಶ್ವವಿದ್ಯಾಲಯೊ ವೈದ್ಯಕೀಯ ಶಾಲೆ ಬುಕ್ಕೊ ಚೀನಾ ಕೃಷಿ ವಿಶ್ವವಿದ್ಯಾಲಯೊಡು  ನಾಲ್ ರಾಷ್ಟ್ರೀಯ ಕೇಂದ್ರೊಲೆನ್  ಹೊಂದುದುಂಡು. ಜಿಲಿನ್ ವಿಶ್ವವಿದ್ಯಾಲಯೊ (ಈಶಾನ್ಯ ಪ್ರಾದೇಶಿಕ ಕೇಂದ್ರ), ನಾನ್ಜಿಂಗ್ ವಿಶ್ವವಿದ್ಯಾಲಯೊ (ಪೂರ್ವ ಚೀನಾ ಪ್ರಾದೇಶಿಕ ಕೇಂದ್ರ), ಶಾಂಘೈ ಜಿಯಾವೊ ಟಾಂಗ್ ವಿಶ್ವವಿದ್ಯಾಲಯೊ (ಆಗ್ನೇಯ ಚೀನಾ ಪ್ರಾದೇಶಿಕ ಕೇಂದ್ರ), ಸನ್ ಯಾಟ್-ಸೆನ್ ವಿಶ್ವವಿದ್ಯಾಲಯೊ (ದಕ್ಷಿಣ ಚೀನಾ ಪ್ರಾದೇಶಿಕ ಕೇಂದ್ರ), ವುಹಾನ್ ವಿಶ್ವವಿದ್ಯಾಲಯೊ (ಸೆಂಟ್ರಲ್ ಚೀನಾ ಪ್ರಾದೇಶಿಕ ಕೇಂದ್ರ), ಕ್ಸಿಯಾನ್ ಜಿಯಾವೊಟಾಂಗ್ ವಿಶ್ವವಿದ್ಯಾಲಯೊ (ವಾಯುವ್ಯ ಪ್ರಾದೇಶಿಕ ಕೇಂದ್ರ) ಬುಕ್ಕೊ ಸಿಚುವಾನ್ ವಿಶ್ವವಿದ್ಯಾಲಯೊ (ನೈಋತ್ಯ ಪ್ರಾದೇಶಿಕ ಕೇಂದ್ರ) ಡು ಏಳ್ ಪ್ರದೇಶೊಲೆಗ್ ಪ್ರಾದೇಶಿಕ ಕೇಂದ್ರವಾದುಂಡು.

## ಉಲ್ಲೇಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024
ಶೇಣಿ

**ಶೇಣಿ** ತುಳುನಾಡ್‌‌ ದ ಒಂಜಿ ಗ್ರಾಮ. ಇತ್ತೆ ಕೇರಳ ರಾಜ್ಯೊದ ಕಾಸರಗೋಡು ಜಿಲ್ಲೆದ ಮಂಜೇಶ್ವರ ತಾಲೂಕುದ ಎಣ್ಮಕಜೆ ಪಂಚಾಯತ್‌ದ ಒಂಜಿ ಗ್ರಾಮ. **ಶೇಣಿ** ದುಂಬು ಮೈರೆ ಗ್ರಾಮ ಆದ್ ಇತ್ತ್ಂಡ್. ಇಂಚಿಪ್ಪ ಅವು ಶೇಣಿ ಗ್ರಾಮ ಆದ್ ಬದಲಾತ್ಂಡ್.

## ದೇವಸ‍್ಥಾನೊಲು
* ಮುಗು ಶ್ರೀ ಸುಬ್ರಾಯ ದೇವಸ್ಥಾನ

## ಭಜಾನಾ ಮಂದಿರೊಲು
* ಶ್ರೀ ಅಯ್ಯಪ್ಪ ಭಜನಾ ಮಂದಿರ, ಬಣ್ಪುತ್ತಡ್ಕ
* ಶ್ರೀ ಗಣೇಶ ಭಜನಾ ಮಂದಿರ, ಬೆದ್ರಂಪಲ್ಲ
* ಶ್ರೀ ದುರ್ಗಾಪರಮೇಶ್ವರಿ ಭಜನಾ ಮಂದಿರ ಮಣಿಂಪಾರೆ

## ಇಗರ್ಜಿಲು
ಮಣಿಂಪಾರೆ

## ಮಸೀದಿಲು
ಜುಮ್ಮ ಮಸೀದಿ, ಬಣ್ಪುತ್ತಡ್ಕ

## ಉಲ್ಲೇಕೊಲು
ಬೋಧಿವಂಶ

***ಬೋಧಿ-ವಂಶ***, ಅಥವಾ **"ಮಹಾಬೋಧಿ ವಂಶ"**, ವಿಸ್ತಾರವಾಯಿನ ಸಂಸ್ಕೃತೊದ ಗದ್ಯ ಕಾವ್ಯ ಆದುಂಡು. ಉಂದು ಬೋಧ್ ಗಯಾ ಬುಕ್ಕೊ ಅನುರಾಧಪುರ ನ ಬೋಧಿ ಮರೊತ ಕಥೆನ್ ವಿವರಿಸಾವುಂಡು. ಉಂದು ಅನುರಾಧಪುರೊದ **ನಾಲ್ನೆ ಮಹಿಂದ**ನ ಆಳ್ವಿಕೆಡ್ ವಾಸೊ ಮಂತೊಂದು ಇತ್ತಿನ **ಉಪತಿಸ್ಸಾ** ಪುದರ ದ ಸನ್ಯಾಸಿಗ್ ಸಂಬಂಧಿಸಿನ ಪಂದ್  ಪನೊಡಾಪುಂಡು.ಕ್ರಿ.ಶ 10ನೇ ಶತಮಾನೊಡು ಉಂದೆತ ರಚನೆ ಆತುಂಡು ಪಂದ್ ನಂಬಲಾತುಂಡು. ಉಂದೆನ್  ಕಾವ್ಯ ಶೈಲಿಡ್  ಬರೆತುಂಡು.
## ವಿಷಯೊಲು
**ಮಹಾಬೋಧಿವಂಶೊ**ನು ಪ್ರಾಥಮಿಕವಾದ್ ಗದ್ಯೊಡು ರಚನೆ ಮಂದುಂಡು, ಆಂಡಾ ಪ್ರತಿಯೊಂಜಿ  ಅಧ್ಯಾಯೊದ ಅಕೇರಿಗ್  ಶ್ಲೋಕೊಲುಲ ಉಂಡು. ಅವೆಟ್  ಅವೆತೋ  ಮಹಾವಂಶೊಡ್ದು ಪುಟ್ಟ್ದುದುಂಡು..
'ಮಹಾವಂಶೊ'ದ ಲೆಕ್ಕನೇ, ಮಹಾಬೋಧಿವಂಶೊ ಗೌತಮ ಬುದ್ಧನ್  **ದೀಪಂಕರ ಬುದ್ಧ** ಪಂದ್  ಗುರುತಿಸಾದಿನ ವಿವರಣೆದ ಮೂಲಕ ಸುರು ಆಪುಂಡು.  ಬುಕ್ಕೊ ದ  ಗೌತಮ ಬುದ್ಧನ ಜೀವನೊ ಬುಕ್ಕೊ ಸುರುತ ಮೂಜಿ ಬೌದ್ಧ ಮಂಡಳಿದ ವಿವರಣೆಲೆನ್ ವಿವರಿಸರೆ ಮುಂದುವರಿಯುಂಡು. ಬುಕ್ಕೊ ಉಂದು **ಮಹಿಂದಾ** (ಬೌದ್ಧ ಸನ್ಯಾಸಿ)ನ ಧ್ಯೇಯೊಲೆನ್ ವಿವರಿಸಾವುಂಡು.  ಉಂದು.ಕ್ರಿ.ಪೂ. 3 ನೇ ಶತಮಾನೊಡು  ಬೌದ್ಧ ಧರ್ಮೊನು  ಶ್ರೀಲಂಕಾಗ್  ಕನೊಪಿನ ಬುಕ್ಕೊ, ಬೋಧಿ ಮರನ್  ಕಸಿ ಮನ್ಪುನು,  ಬುಕ್ಕೊ ಅವೆನ್ ಪೂರಾ ಆಚರಿಸುನ **"ಬೋಧಿಪೂಜಾ"** ಸಮಾರಂಭೊನು  ರಚಿಸಾವುನು. ಉಂದು ಪದಿರಾಡು ಅಧ್ಯಾಯೊಲೆನ್ ಒಂದುದುಂಡು, ಬುಕ್ಕೊ  ಬೋಧಿ ಮರೊತ ಸಸಿಲೆನ್  ನಡ್ತಿನ ಜಾಗೊದ ಪಟ್ಟಿಲೆಡ ಅಕೇರಿ ಆಪುಂಡು. ಈ ಪಟ್ಟಿ ಬುದ್ಧಘೋಸ ಬುಕ್ಕೊ ಮಹಾವಂಶೊದ **'ಸಮಂತಪಸಾದಿಕ**'ದೊ ಸೇರಿಸಾದಿನೊ ಹೋಲಿಕೆ ಆಪುಂಡು.
ಅಯಿತ ಪರಿಚಯೊದ ಪ್ರಕಾರ, **ಮಹಾಬೋಧಿವಂಶ** ಸಿಂಹಳೀಯ ಬಾಸೆಡ್  ದುಂಬು  ಅಸ್ತಿತ್ವೊಡು  ಕೃತಿತ  ರೂಪಾಂತರ ಆತುಂಡು. ಮಹಾಬೋಧಿವಂಶೊ  ಮಹಾವಂಶೊದ ಶ್ಲೋಕೊಲೆನ್  ಉಲ್ಲೇಕಿಸುಂಡು, ಆಂಡಾ ಅಯಿತ ಹೆಚ್ಚಿನ ವಿಷಯೊಲೆನ್ ಇತರೆ ಮೂಲಡ್ದ್ ಪಡೆಯುಂಡು ಬುಕ್ಕೊ  **ಕಳಿಂಗಬೋಧಿ** ಜಾತಕೊದ ರೂಪಾಂತರ ರೂಪದಂಚಿನ ಬೇತೆ ಒವ್ವೇ  ಮೂಲೊಲೆಡು ತೋಜುದು ಬರಂದಿನ ಪರಾ ಸಂಪ್ರದಾಯೊದ ವಿವರೊಲೆನ್ ಸಾಂದರ್ಭಿಕವಾದ್ ಸಂರಕ್ಷಿಸಿದುಂಡು. ಮಹಾವಂಶೊ ಬುಕ್ಕೊ ಇತರೆ ಪಾಲಿ ಗ್ರಂಥೊಲೆಡ್ದ್  ಉಲ್ಲೇಕೊಲೆನ್  ಸೇರಿಸಾದಿನಾತ್ರ, ದುಂಬುದ ಸಿಂಹಳ ಪಠ್ಯೊನು ಸರಳವಾದ್ ಭಾಷಾಂತರಿಸುನ ಬದಲು, ಅಯಿತ ಲೇಖಕೆರ್ ಪಠ್ಯೊಲೆನ್ ಗಣನೀಯವಾದ್  ವಿಸ್ತರಿಸಾವೊಲಿ ಬುಕ್ಕೊ  ಅವು  ಪೂರಕವಾದುಪ್ಪು ಪಂದ್  ಸೂಚಿಸಾಪುಂಡು.
ಮಹಾಬೋಧಿವಂಶೊದ ಶೈಲಿ ಬಲವಾಯಿನ ಸಂಸ್ಕೃತೊದ ಪ್ರಭಾವವೊನು ತೋಜಾಪುಂಡು, ಕೆಲವು ಪಾಲಿ ಪದೊಲೆನ ಸಂಸ್ಕೃತೊ ಅರ್ಥೊಲೆನ್ ಬಳಾಸುದು ಬುಕ್ಕೊ  ಸಂಸ್ಕೃತೊ ಪದೊಲೆನ ಸಂಯುಕ್ತೊಲೆನ್ ಅವು  ಒಳಗೊಂಡುದುಂಡು. **ಜಿ.ಪಿ. ಮಲಾಲಶೇಖರ** ಇಂಬೆರ್ ನ  ರಚನೆನು  ಶ್ರೀಲಂಕೊಡು ಅವೆತೊ  ಶತಮಾನೊದ ಮುಟ್ಟ  ಮುಂದುವರಿನ  **ಸಂಸ್ಕೃತೀಕೃತ ಪಾಲಿ** ಸಂಯೋಜನೆ ಯುಗೊದ ಆರಂಭೊನು ಸೂಚಿಸುಂಡು ಪಂದ್  ವಿವರಿಸುವಾವೆರ್.
## ಇತಿಹಾಸೊ ಬುಕ್ಕೊ  ಲೇಖಕತ್ವೊ
ಮಹಾಬೋಧಿವಂಶೊದ ಕಾಲನಿರ್ಣಯೊ 12 ನೇ ಶತಮಾನೊದ ಉತ್ತರಾರ್ಧೊಡು ಬರೆತಿನ ಸಿಂಹಳೀಯ ವ್ಯಾಖ್ಯಾನೊನು ಆಧಾರಿಸಿದುಂಡು. 19ನೇ ಶತಮಾನೊದ ವಿದ್ವಾಂಸೆರ್ ಕುಲವಂಶೊಡು  ಉಲ್ಲೇಖಿಸಿದಿನ ಅವ್ವೆ ಪುದರ್ ದ ಸನ್ಯಾಸಿಯೊಟ್ಟುಗು ಗುರುತಿಸಿನ ದತ್ತು ಪನ್ಪಿನ ಸನ್ಯಾಸಿನ ಕೋರಿಕೆದ ಮಿತ್ತು ಪಾಲಿ ಪಠ್ಯೊನು ರಚಿಸಾದ್ ವಿವರಿಸಾಯಿನ ಉಪತಿಸ್ಸಾ ಬುಕ್ಕೊ ಅನುರಾಧಪುರೊದ ನಾಲನೇ ಮಹಿಂದಾ ನೇಮಿಸಾಯಿನ ಇತರೆ ಮೂಲೊಡ್ದು ಉಂದೆಕ್  ಮೂಲವಾದುಂಡು.

## ಉಲ್ಲೇಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024
ಪೊನ್ನಯ್ಯ ಮಣಿಕವಾಸಗಂ

**ಪೊನ್ನಯ್ಯ ಮಾಣಿಕವಾಸಗಂ** ಒರಿ ಶ್ರೀಲಂಕಾದ ಸುದ್ದಿ ವರದಿಗಾರೆರ್, ಪತ್ರಕರ್ತೆ, ಸಂಪಾದಕೆರ್ ಬುಕ್ಕೊ ಪ್ರಸಾರಕೆರ್. ಒರಿ ಸುದ್ದಿ ವರದಿಗಾರೆರ್ ಆದ್ ತನ್ನ ವೃತ್ತಿಜೀವನೊಡು, ಆರ್ ಮುಖ್ಯವಾದ್ ಶ್ರೀಲಂಕಾದ ನಾಗರಿಕ ಯುದ್ಧೊನು ತನ್ನ ಕಾರ್ಯಸೂಚಿಡ್  ವರದಿ ಮಲ್ತೆರ್. ವೀರಕೇಸರಿ ಬುಕ್ಕೊ ಬಿಬಿಸಿ ತಮಿಳುದೊಟ್ಟುಗು ಇತ್ತಿನ ಸಮ್ಮಂದೊಡು ಆರ್ ಪುದರ್ ಪೋಯಿನಿ.
## ವೃತ್ತಿಜೀವನ
1980ದ ದಶಕೊಡು **ವೀರಕೇಸರಿ**ಡ್ ವರದಿಗಾರೆ ಆದ್ ವೃತ್ತಿಜೀವನ ಸುರು ಮಲ್ತೆರ್ ಬುಕ್ಕೊ ವೀರಕೇಸರಿದ ವಾವುನಿಯ ಜಿಲ್ಲಾ ವರದಿಗಾರೆರಾದ್ ಸೇವೆ ಸಲ್ಲಿಸಾಯೆರ್. ಶ್ರೀಲಂಕಾದ ಪ್ರದೇಶೊನು ಪ್ರಸಾರೊ ಮಲ್ಪುನ ಬಿಬಿಸಿ ಬುಕ್ಕೊ ರಾಯಿಟರ್ಸ್ ದಂಚಿನ ಅಂತರರಾಷ್ಟ್ರೀಯ ಸುದ್ದಿ ಚಾನೆಲ್ ಲೆಗ್ ಸ್ಟ್ರಿಂಗರ್ ಆದ್ ಬೇಲೆ ಮಲ್ಪೆರೆ ಸುರು ಮಲ್ತೆರ್ 2016ಟ್ ಅಮಾನತು ಆಯಿನ ಮುಟ್ಟ ಸುಮಾರ್ 25 ವರ್ಸೊ ಬಿಬಿಸಿ ತಮಿಳು ರೇಡಿಯೋ ಸೇವೆದ ಭಾಗವಾದ್ ಇತ್ತೆರ್. ಏಷ್ಯಾ ಕಾಲಿಂಗ್ (ಇಂಡೋನೇಷ್ಯಾ) ಬುಕ್ಕೊ ಫ್ರೀ ಸ್ಪೀಚ್ ರೇಡಿಯೋಗ್ ಅಯಿತ ಶ್ರೀಲಂಕಾ ವರದಿಗಾರೆ ಆದ್ ಕತೆಕುಲೆನ್ ವರದಿ ಮಲ್ತೆರ್.
ಶ್ರೀಲಂಕಾ ತಮಿಳು ಮಾಧ್ಯಮ ಒಕ್ಕೂಟ ಬುಕ್ಕೊ ವನ್ನಿ ಪತ್ರಕರ್ತರ ಸಂಘದ ಅಧ್ಯಕ್ಷರಾದ್ ಒಂತೆ ಸಮಯ ಸೇವೆ ಮಲ್ತೆರ್. ಶ್ರೀಲಂಕಾದ ನಾಗರಿಕ ಯುದ್ಧೊದ ಬಗ್ಗೆ ಕೇಂದ್ರೀಕರಿಸವುನ ಸೂಕ್ಷ್ಮ ವಿಷಯೊಲೆನ್ ವರದಿ ಮಲ್ತಿನ ಕಾರಣೊಗು ಸರ್ಕಾರೊಡ್ದ್ ತಕ್ಷಣದ ಬೆದರಿಕೆಲೆನ್ ಎದುರಿಸೊಡಾಪುಂಡು. ನಾಗರಿಕ ಯುದ್ಧೊದ ಬಗ್ಗೆ ವರದಿ ಮಲ್ತಿನ ಕಾರಣೊಗು ಆರ್ ಕೆಲವು ಸಂದರ್ಭೊಡು ಆರೋಪೊಲೆನ್ ಎದುರಿಸಯೆರ್, ಅತ್ಯಂತ ಗಮನಾರ್ಹವಾದ್ 1990ಡ್ ಆರ್ ಸುಮಾರ್ ಮೂಜಿ ತಿಂಗೊಲು ಪೊಲೀಸ್ ಕಸ್ಟಡಿಡ್ ಇತ್ತೆರ್.. 2001ಡ್, ಪ್ರಮುಖ ಎಲ್ ಟಿ ಟಿ ಇ ಕೇಡರ್ ಆಂಟನ್ ಬಲಾಸಿಂಗಮ್ ನ್ ಸಂದರ್ಶನ ಮಲ್ತಿನೆಕ್ ಆರ್ ಮರಣದಂಡನೆನ್ ಪಡೆಯೆರ್ ಬುಕ್ಕೊ ಆ ಸಂದರ್ಶನೊನು ಬಿಬಿಸಿ ತಮಿಳು ಪ್ರಸಾರ ಮಲ್ತ್ಂಡ್.
2013ಡ್, ಕೊಲಂಬೊದ ಮ್ಯಾಗಜಿನ್ ಜೈಲ್ ಡ್ ಕೆಲವು ತಮಿಳು ಕೈದಿಲೆನೊಟ್ಟುಗು ಆರ್ ಮಲ್ತಿನ ದೂರವಾಣಿ ಸಂಭಾಷಣೆಲೆನ್ ಟಿಐಡಿ ಅಧಿಕಾರಿಲು ಕಂಡು ಕನತ್ ದ್ ಭಯೋತ್ಪಾದನೆ ತನಿಖಾ ಇಲಾಖೆ ಆರೆನ್ ವಿಚಾರಣೆಗ್ ಲೆಪ್ಪುವೆರ್.  ಯುದ್ಧದ ಎತ್ತರೊಡು ಜಾಫ್ನಾ ತಮಿಳುಲು ಎದುರಿಸಾಯಿನ ದುರಂತೊಲು ಬುಕ್ಕೊ ದುಃಖದ ಪರಿಸ್ಥಿತಿಲೆನ್ ಕೇಂದ್ರೀಕರಿಸವುನ *Memories and events are waves of thoughts crashing into the chest* ಪಂಡ ``ನೆನಪುಲು ಬುಕ್ಕೊ ಘಟನೆಲು ಎದೆತ ಮಿತ್ತ್ ಗುದ್ದುನ ಆಲೋಚನೆಲೆನ ಅಲೆಲು'' ಪನ್ಪಿನ ಪುಸ್ತಕೊನು ಪ್ರಕಟ ಮಲ್ತೆರ್.
## ಪ್ರಶಸ್ತಿಲು
ಆರ್ ಪತ್ರಿಕೋದ್ಯಮೊಗು ಈಶಾನ್ಯ ಪ್ರಾಂತೀಯ ಗವರ್ನರ್ ಪ್ರಶಸ್ತಿನ್ ಗೆಂದಿಯೆರ್. ಡಿಸೆಂಬರ್ 2022ಡ್, ಆರ್ ಆಯೋಜಿಸಾಯಿನ ಪತ್ರಿಕೋದ್ಯಮ ಪ್ರಶಸ್ತಿಲೆನ 23ನೇ ಆವೃತ್ತಿಡ್ ಸಾಂಸ್ಕೃತಿಕ ವ್ಯವಹಾರೊಲೆನ ಸಚಿವಾಲಯೊಡ್ದ್ ಶ್ರೀಲಂಕಾದ ಪತ್ರಿಕಾ ಸಂಸ್ಥೆದ ಸಹಯೋಗೊಡು ಶ್ರೀಲಂಕಾದ ಸಂಪಾದಕೆರೆನ ಸಂಘ ಜೀವನಪೂರ್ತಿ ಸಾಧನೆದ ಪ್ರಶಸ್ತಿನ್ ಗೆಂದಿಯೆರ್.
## ಸಾವು
ಏಪ್ರಿಲ್ 12, 2023ಡ್ 76 ವರ್ಸೊದ ಪ್ರಾಯೊಡು ವಾವುನಿಯೊಡು ಉಪ್ಪುನ ಅರೆನ ನಿವಾಸೊಡು ತೀರ್ ಪೋಯೆರ್.
## ಉಲ್ಲೆಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024
ಮಾನಸ ಸರೋವರ

**ಮಾನಸ ಸರೋವರ** ಭಾರತ - ನೇಪಾಳ ಗಡಿಟ್ ಉಪ್ಪುನ ಕೈಲಾಸ ಪರ್ವತಡ್ ಉಂಡು. ಭಾರತಗ್ ಸೇರ್ದ್ ಉಪ್ಪುನ ಕೈಲಾಸ ಮಾನಸ ಸರೋವರದ 6,836 ಚದರ ಕಿ.ಮೀ ಭಾಗ ಪೂರ್ವದ ನೇಪಾಳ ಬುಕ್ಕೊ ಉತ್ತರಡ್ಉತ್ತರ ಕನ್ನಡ ಚೀನಾದ ಗಡಿಟ್ ಉಂಡು. ಸಮುದ್ರಮಟ್ಟರ್ದ್ ಸುಮಾರು 14,950 ಅಡಿತಾತ್ ಎತ್ತರಡ್ ಉಂಡು.
ಭಾರತದ ಭೂಭಾಗಗ್ ಸೇರ್ದಿನ ಪ್ರಾಕೃತಿಕ ಸಿರಿಸಂಪತ್ತ್ ದ ಕೈಲಾಸ ಮಾನಸ ಸರೋವರ ಪ್ರದೇಶನ್ ಸಂಭವನೀಯ ವಿಶ್ವ ಪಾರಂಪರಿಕ ಪಟ್ಟಿಗ್ ಯುನೆಸ್ಕೊ ಸೇರಸಾದ್ ಉಂಡು ಪಂದ್ ಕೇಂದ್ರ ಸಂಸ್ಕೃತಿ ಸಚಿವಾಲಯ ತೆರಿಪಾದೆರ್.

## ವಿಶ್ವ ಪಾರಂಪರಿಕ ಪಟ್ಟಿ
ಭಾರತೀಯ ಪುರಾತತ್ವ ಇಲಾಖೆ ಏಪ್ರಿಲ್‌ಡ್ ವಿಶ್ವವಿಶ್ವ ಸಂಸ್ತೆ ಪಾರಂಪರಿಕ ಪಟ್ಟಿಗೆ ಕೈಲಾಸ ಮಾನಸ ಸರೋವರನ್ ಸೇರಿಸಾವುನ ಪ್ರಸ್ತಾವನೆನ್ ಯುನೆಸ್ಕೊಗ್ ಕಡ್ಪುರ್ದ್ ಇತ್ತೆರ್. ಇತ್ತೆ ಈ ಜಾಗೆನ್ ಸಂಭವನೀಯ ವಿಶ್ವ ಪಾರಂಪರಿಕ ಪಟ್ಟಿಗೆ ಯುನೆಸ್ಕೊ ಸೇರಸಾದ್ ನ್ಡ್ ಪನ್ಪುನ ಮಾಹಿತಿನ್ ಕೇಂದ್ರ ಸಂಸ್ಕೃತಿ ಸಚಿವಾಲಯ ಕೊರ್ತ್oಡ್.
## ವಿಶೇಷತೆ
ಕೈಲಾಸ ಪರ್ವತ ಶಿಖರ ಪ್ರಪಂಚದ ಮಲ್ಲ ಎತ್ತರದ ಶಿಖರಗ್ಲೆಡ್ (ಸುಮಾರು 23,000 ಅಡಿ) ಒಂಜಿ. ನೆಕ್ ಸುಮಾರ್ ಪುದರ್ ಉಂಡು. ಮೇರು, ಸುಮೇರು, ಸುಷುದ್ನು, ಹೇಮಾದ್ರಿ, ದೇವಪರ್ವತ, ಗಾನಪರ್ವತ, ರಜತಾದ್ರಿ, ರತ್ನರತ್ನಾಕರ ವರ್ಣಿ ಸ್ತಂಭ ಪನ್ಪುನ ಪುದರುಳು ಉಂಡು. ಉಂದು ಪಾರ್ವತಿಪಾರ್ವತಿ-ಪರಮೇಶ್ವೆರೆರ್ನ ಆವಾಸಸ್ಥಾನ. ಶಿವಶಿವರಾತ್ರಿಶಕ್ತಿಗುಳು ಒಂಜಾಯಿನ ಜಾಗೆ ಪನ್ಪುನ ಪುಧಿರಾಧಿಣವೂ ಉಂಡು.

ಮಾನಸಸರೋವರ ಅಥವಾ ಮಾನಸರೋವರ ಟಿಬೆಟ್ ನ ಲ್ಹಾಸಾರ್ದ್ ಸುಮಾರು ೨೦೦೦ ಕಿ.ಮೀ. ದೂರದ ಹಿಮಾಲಯದ ತಪ್ಪಳ್ ಡ್ ಉಪ್ಪುನ ಒಂಜಿ  ತೀಪೆ ನೀರ್ದ ಸರೋವರ. ಮಾನಸಸರೋವರದ ಪಶ್ಚಿಮಗ್ ರಾಕ್ಷಸತಾಲ್ ಪನ್ಪುನ ಬುಕ್ಕೊೊಂಜಿ ಸರಸ್ಸು ಬುಕ್ಕೊ ಉತ್ತರಗ್ ಕೈಲಾಸಪರ್ವತ ಉಂಡು.
ಉಂದು ಪ್ರಪಂಚದ ಮಲ್ಲ ಎತ್ತರಡ್ ಉಪ್ಪುನ ತೀಪೆನೀರ್ದ ಸರಸ್ಸು. ಮಾನಸಸರೋವರದ ಆಕಾರ ಸರಿಸುಮಾರು ವರ್ತುಲ. ಚಳಿಗಾಲಡ್ ಮಾನಸಸರೋವರವು ಸಂಪೂರ್ಣವಾದ್ ಗಟ್ಟಿ ಆಪುಂಡು. ಸಿಂಧೂ ನದಿ, ಸಟ್ಲೆಜ್ ನದಿ, ಕರ್ನಾಲಿ ನದಿ ಬುಕ್ಕೊ ಯಾರ್ಲುಂಗ್ ತ್ಸಾಂಗ್ಪೋ ನದಿ (ಬ್ರಹ್ಮಪುತ್ರ ನದಿ)ಉಂದು ಮಾತಾ ಮಾನಸಸರೋವರದ ಕೈತಲ್ಡೆ ಉಗಮ ಆಪುಂಡು.
## ಸಾಂಸ್ಕೃತಿಕ ಮಹತ್ವ
ಮಾನಸಸರೋವರ ಬುಕ್ಕೊ ಕೈಲಾಸಪರ್ವತಳು ಧಾರ್ಮಿಕ ಮಹತ್ವ ಪಡೆತ್oಡ್. ಭಾರತ, ಟಿಬೆಟ್ ಬುಕ್ಕೊ ಕೈತಲ್ದ  ದೇಶಲೆರ್ದ್ ಸಾವಿರ ಗಟ್ಟ್ ಳೆ ಜನೊಕುಲು  ಈ ರಡ್ಡ್  ಜಾಗೆಗ್ಲೆಗ್ ತೀರ್ಥಯಾತ್ರೆ ಪೋಪೆರ್. ಮಾನಸಸರೋವರಡ್ ಮೀದ್ ಬುಕ್ಕೊ ಸರಸ್ಸಿನ ಜಲನ್ ಪರ್ಪುನೆರ್ದ್ ಮಾತಾ  ಪಾಪಗಳಿಂದ ವಿಮೋಚನೆ ದೊರೆವು ಪಂದ್ ಭಕ್ತೆರ್ನ ನಂಬಿಕೆ. ಭಾರತಭಾರತ ಸರಕಾರದ ನಿರ್ದೇಶನದಡ್ ಪ್ರತಿವರ್ಷಲಾ ಇಡೇಗ್ ತೀರ್ಥಯಾತ್ರೆ ಆಯೋಜಿಸಬೇರ್.
ಹಿಂದೂಹಿಂದೂ ಧರ್ಮದ ಪ್ರಕಾರ ಈ ಸರಸ್ಸು ಸುರುಕು ಬ್ರಹ್ಮನ ಮನಸ್ಸ್ ಡ್ ಸೃಷ್ಟಿ ಆಂಡ್.ಅಂಚಾದ್ ಮಾನಸಸರೋವರ ಪನ್ಪುನ ಪುದರ್  ಈ ಸರಸ್ಸಿಗೆ ಬತ್ತಿನ್ಡ್. ಏಪಲ ಬ್ರಾಹ್ಮೀ ಮುಹೂರ್ತಡ್ ದೇವತೆಳು ಮೀಯೆರೆ ಈ ಸರೋವರಗ್ ಬರುವೆರ್ ಪನ್ಪುನ ನನೊಂಜಿ ನಂಬಿಕೆ. ಬೌದ್ಧಧರ್ಮೀಯೆರೆಗ್ ಈ ಜಾಗೆ ಪವಿತ್ರ ಕ್ಷೇತ್ರ. ರಾಣಿ ಮಾಯಾ ಬುದ್ಧನ್ ಅನವತಪ್ತ ಅತಂಡ ಅನತೊತ್ತ ಪಂದ್ ಬೌದ್ಧರೆರ್ದ್ ಲೆಪ್ಪುನ  ಈ ಜಾಗೆಡ್ ತನ್ನ ಗರ್ಭಡ್ ಧರಿಸಾಯಿನಾಲ್ ಪಂದ್ ಒಂಜಿ ನಂಬಿಕೆ. ಈ ಸರೋವರದ ದಡಟ್ ಸುಮಾರ್ ಬೌದ್ಧವಿಹಾರಗ್ಲೂ ಉಂಡು.
## ಬಾಹ್ಯ ಸಂಪರ್ಕಲು
* Kailash Mansarovar 
* Kailash Mansarover Yatra :: Lake Mansarovar 
* Wikivoyage - Kailash Mansarovar travel guide
## ಉಲ್ಲೆಖೊಳು

ವರ್ಗೊ:ಜಾಗೆ
ಬೋಜ್ನಾರ್ಡ್

**"ಬೋಜ್ನಾರ್ಡ್"** "ಬೋಜ್ನೂರ್ಡ್"  ಅತ್ತುಡ "ಬುಜ್ನೂರ್ಡ್" ಪಂದುಲಾ ಲೆಪ್ಪುವೆರ್; ಮಧ್ಯಯುಗೊಡು ಉಂದೆನ್ "ಬುಜಾನ್ಜಿರ್ಡ್" ಪಂದ್ ಲೆತ್ತೊಂದು ಇತ್ತೆರ್.}} ಉಂದು ಸೆಂಟ್ರಲ್ ಡಿಸ್ಟ್ರಿಕ್ಟ್ ಬೋಜ್ನಾರ್ಡ್ ಕೌಂಟಿಡ್  ಉಪ್ಪುನ ಒಂಜಿ ಊರು. ಇರಾನ್‌ದ ಉತ್ತರೊಗು ಖೊರಾಸಾನ್ ಪ್ರಾಂತ್ಯೊದ ಬೊಜ್ನಾರ್ಡ್ ಕೌಂಟಿದ ಕೇಂದ್ರ ಜಿಲ್ಲೆ, ಪ್ರಾಂತ್ಯೊ, ಕೌಂಟಿ ಬುಕ್ಕೊ ಜಿಲ್ಲೆದ ರಾಜಧಾನಿಯಾದ್ ಕಾರ್ಯನಿರ್ವಹಣೆ ಮನ್ಪುಂಡು. ಉಂದು ಟೆಹ್ರಾನ್ ಡ್ದ್  ದೂರ ಉಂಡು. ಬುಕ್ಕೊ ರಝಾವಿ ಖೊರಾಸನ್ ಪ್ರಾಂತ್ಯೊದ ರಾಜಧಾನಿ ಮಶಾದ್ ಡ್ದ್ 237&nbsp;ಕಿ.ಮೀ ದೂರೊಡು ಉಂಡು.

## ಇತಿಹಾಸೊ
ಕೈತಲ್ದ ಸಂಪ್ರದಾಯೊದ ಪ್ರಕಾರ, 13 ನೇ ಶತಮಾನೊಡು ಮಂಗೋಲ್ ಆಕ್ರಮಣೊಲು ಬುಕ್ಕೊ ವಿಜಯೊದ ಬುಕ್ಕೊ ಇಡೀ ಪ್ರದೇಶೊನು ಖರೈ ಟರ್ಕೆರ್ ನಿಯಂತ್ರಣ ಮಂತೊಂದು ಇತ್ತೆರ್.
ಬೊಜ್ನೂರ್ಡ್ ಇಂಚಿಪ್ಪದ ಮೂಲವಾದುಂಡು ಬುಕ್ಕೊ ಬಹುಶಃ ಪ್ರತಿಕೂಲ ತುರ್ಕಮೆನಿನಕಲೆನ ವಿರುದ್ಧ ಸಫಾವಿದ್ ಗಡಿಲೆನ್  ಬಲಪಡಿಸರೆ ಅಲ್ಪ ನೆಲೆಸಿನ ಕುರ್ದ್ಸ್ ಸಾಡಿಯನ್ ಬುಡಕಟ್ಟು ಜನಾಂಗಕ್ಕಾದ್ ಸಫಾವಿದ್ ಇರಾನ್ ನಿರ್ಮಾಣ ಮಂದುಂಡು. ಸಾಂಪ್ರದಾಯಿಕವಾದ್, ಈ ಊರು ರಕ್ಷಣೆ ಮನ್ಪುನಂಚಿನ ಗೋಡೆಡ್ದ್ ಸುತ್ತುವರೆದುಂಡು ಬುಕ್ಕೊ ಪತ್ತೊಂಜಿ ವಸತಿಲೆನ್, ಬಜಾರ್ಗಲು ಬುಕ್ಕೊ ನಾಲ್ ಮಸೀದಿಲು ಉಂಡು.
1849 ಟ್, ಈ ಊರು ದಂಗೆನ್  ತೋಜುಂಡು, ಅವು ಈ ಊರುನೇ ನಾಶ ಮಂತುಂಡು. 1876 ಟ್  ಪ್ರವಾಸಿ **ಜಿ.ಸಿ. ನೇಪಿಯರ್** ಈ ಊರುಗು ಭೇಟಿ ಕೊರ್ನಗ, ಬೋಜ್ನೂರ್ಡ್ನ ಮುಖ್ಯಸ್ಥೆ ಕುರ್ದ್ ಆದು ಇತ್ತೆರ್, ಟೆಹ್ರಾನ್ನಡ್ ಕೇಂದ್ರ ಸರ್ಕಾರೊಗು ಮಿಲಿಟರಿ ಬೆಂಬಲೊಕು ಪ್ರತಿಯಾದ್ ತೆರಿಗೆ ಉಪ್ಪಂದೆ ಈ  ಊರುನು ಆಳ್ವೆಕೆ ಮಂತೊಂದು ಇತ್ತೆರ್ ಪಂದ್ ಗಮನಿಸಲಾತುಂಡು.
1896 ಬುಕ್ಕೊ 1929 ಟ್ ಸಂಭವಿಸಿನ ತೀವ್ರ ಭೂಕಂಪೊಲು ಈ ಊರು ಬುಕ್ಕೊ ಅಯಿತ ಸುತ್ತಮುತ್ತಲುದ ಪ್ರದೇಶೊಲೆನ್ ನಾಶ ಮಂತುಂಡು. ನೆತ್ತ ಪರಿಣಾಮವಾದ್ ಈ  ಊರುನು ಆಧುನಿಕ ವಿಷಯೊಡು ಐತಿಹಾಸಿಕ ಅಥವಾ ಇಂಚಪ್ಪೊದ  ಕೋಟೆಲು ಉಪ್ಪಂದಿನ ಊರಾದು ಪುನರ್ನಿರ್ಮಾಣ ಮಂತೆರ್. 1997ಟ್,  ಬೋಜ್ನೂರ್ಡ್ ನಗರೊಡು   6.5 ತೀವ್ರತೆದ ಭೂಕಂಪ ಗಮನಾರ್ಹ ಹಾನಿ ಬುಕ್ಕೊ ಅವೆತೋ ಸಾವು ನೋವುಲೆನ್ ಉಂಡು ಮಂತುಂಡು.

## ಜನಸಂಖ್ಯಾಶಾಸ್ತ್ರ
### ಜನಸಂಖ್ಯೆ
2006ತ ರಾಷ್ಟ್ರೀಯ ಜನಗಣತಿಯ ಸಮಯೊಡು, ಈ ಊರುದ ಜನಸಂಖ್ಯೆ 44,217 ಕುಟುಂಬೊಡು 172,772 ಆದು ಇತ್ತುಂಡು. 2011ಟ್   ನಡೆತಿನ ಜನಗಣತಿಡು 56,761 ಕುಟುಂಬೊಲೆಡು 199,791 ಜನಕುಲೆನ್ ಎಣಿಸಾದುಂಡು. 2016ತ ಜನಗಣತಿದ ಪ್ರಕಾರೊ ಊರುದ ಜನಸಂಖ್ಯೆ 67,335 ಕುಟುಂಬೊಡು 228,931 ಜನಕುಲು ಪಂದ್ ಲೆಕ್ಕ ಪಾಡುದೆರ್.

## ಭೂಗೋಳಶಾಸ್ತ್ರ
36 ಚದರ ಕಿಲೋಮೀಟರ್ ವಿಸ್ತೀರ್ಣನು ಹೊಂದುದಿನ ಉತ್ತರ ಖೊರಾಸಾನ್ ಪ್ರಾಂತ್ಯೊದ ರಾಜಧಾನಿ ಆಯಿನ ಬೋಜ್ನೌರ್ಡ್ ಊರು ಈಶಾನ್ಯ ಇರಾನ್ಡ್ 57 ಡಿಗ್ರಿ ಬುಕ್ಕೊ 20 ನಿಮಿಷೊದ ರೇಖಾಂಶ ಬುಕ್ಕೊ 37 ಡಿಗ್ರಿ, 28 ನಿಮಿಷೊದ ಅಕ್ಷಾಂಶಡು ಕೊಪೆಡಾಗ್ ಪರ್ವತ ಶ್ರೇಣಿದ ದಕ್ಷಿಣೊಗು ಬುಕ್ಕೊ ಅಲಡಾಗ್ ಪರ್ವತ ಶ್ರೇಣಿದ ಪೂರ್ವೊಗು ಬುಕ್ಕೊ ಅಲ್ಬೋರ್ಜ್ ಪರ್ವತ ಶ್ರೇಣಿದ ಉತ್ತರೊಡು ಉಂಡು. ಬೋಜ್ನೋರ್ಡ್ ಸಮುದ್ರ ಮಟ್ಟೊಡ್ದು 1070 ಮೀಟರ್ ಎತ್ತರೊಡು ಉಂಡು.  ಟೆಹ್ರಾನ್ ಗ್ ಅಯಿತ ದೂರ 821 ಕಿಲೋಮೀಟರ್ ಆದುಂಡು.

### ಹವಾಮಾನ
ಕೊಪ್ಪೆನ್ ಹವಾಮಾನ ವರ್ಗೀಕರಣದ ಪ್ರಕಾರ ಬೋಜ್ನಾರ್ಡ್ ಶೀತ, ಅರೆ-ಶುಷ್ಕ ಹವಾಮಾನೊನು ("ಬಿಎಸ್ಕೆ") ಹೊಂದುದುಂಡು.

## ಕಾಲೇಜುಲು ಬುಕ್ಕೊ ವಿಶ್ವವಿದ್ಯಾಲಯೊಲು
ಬೋಜ್ನೋರ್ಡ್ ಡ್ ಉಪ್ಪುನ ವಿಶ್ವವಿದ್ಯಾಲಯೊಲು:
* ಬೋಜ್ನಾರ್ಡ್ ವಿಶ್ವವಿದ್ಯಾಲಯ
* ನಾರ್ತ್ ಖೊರಾಸನ್ ಯೂನಿವರ್ಸಿಟಿ ಆಫ್ ಮೆಡಿಕಲ್ ಸೈನ್ಸಸ್
* ಇಸ್ಲಾಮಿಕ್ ಆಜಾದ್ ವಿಶ್ವವಿದ್ಯಾಲಯ, ಬೋಜ್ನೌರ್ಡ್ ಶಾಖೆ
* ಎಸ್ರಾಗ್ ಇನ್ಸ್ಟಿಟ್ಯೂಟ್ ಆಫ್ ಹೈಯರ್ ಎಜುಕೇಶನ್ (ಬೋಜ್ನೂರ್ಡ್, ಉತ್ತರ ಖೊರಾಸನ್)
* ಪಾಯಮ್ ನೂರ್ ವಿಶ್ವವಿದ್ಯಾಲಯ, ಬೋಜ್ನೂರ್ಡ್
* ಕೋಸರ್ ವಿಶ್ವವಿದ್ಯಾಲಯ

## ಗಮನಾರ್ಹ ಜನಕುಲು

* ಅಬ್ದೋಲ್ಹೊಸೈನ್ ತೈಮೌರ್ತಾಶ್ (ಸರ್ದಾರ್ ಮೊಝಾಮ್ ಖೊರಾಸಾನಿ), 20 ನೇ ಶತಮಾನೊದ (ಪಹ್ಲವಿ ರಾಜವಂಶ) ಪ್ರಸಿದ್ಧ ಬುಕ್ಕೊ ಪ್ರಭಾವಶಾಲಿ ರಾಜಕಾರಣಿಲು
* ಅಲಿ-ಅಕ್ಬರ್ ದಾವರ್, ರಾಜಕಾರಣಿಲು ಬುಕ್ಕೊ ನ್ಯಾಯಾಧೀಶ ಬುಕ್ಕೊ ಇರಾನ್ ದ ಆಧುನಿಕ ನ್ಯಾಯಾಂಗ ವ್ಯವಸ್ಥೆಯ ಸ್ಥಾಪಕೆರ್
* ಕಾಜೆಮ್ ಮೌಸವಿ-ಬೊಜ್ನೌರ್ಡಿ, ಇತಿಹಾಸಕಾರ, ದೇವತಾಶಾಸ್ತ್ರಜ್ಞ, ಬರಹಗಾರ ಬುಕ್ಕೊ ಇರಾನ್ ರಾಷ್ಟ್ರೀಯ ಗ್ರಂಥಾಲಯೊದ ಕ್ಯುರೇಟರ್ (1997-2005)
* ಮೊಹಮ್ಮದ್ ದವಾರಿ, ಪತ್ರಕರ್ತ, 2009-10ರ ಇರಾನ್ ದ ಚುನಾವಣಾ ಪ್ರತಿಭಟನೆಡು ಬಂಧನಕ್ ಒಳಗಾದ್ ಇತ್ತೆರ್
* ಮುಸ್ತಫಾ ತಬ್ರಿಜಿ, ರಾಜಕಾರಣಿಲು

## ಉಲ್ಲೇಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024
ಫರೀದಾ ಯಾಸ್ಮಿನ್

**ಫರೀದಾ ಯಾಸ್ಮಿನ್** (ಜನನೊ 1 ಜೂನ್ 1963)  ಬಾಂಗ್ಲಾದೇಶದ ಪತ್ರಕರ್ತೆರ್, ಬುಕ್ಕೊ ಜತಿಯಾ ಪ್ರೆಸ್ ಕ್ಲಬ್ ದ ಮಾಜಿ ಅಧ್ಯಕ್ಷೆರ್. ಆರ್  ಜತಿಯಾ ಪ್ರೆಸ್ ಕ್ಲಬ್ ದ ಸುರುತ ಪೊಂಜೊವು ಅಧ್ಯಕ್ಷರಾದು ಇತ್ತೆರ್. ರಡ್ಡ್ ಬಾರಿ ಪ್ರೆಸ್ ಕ್ಲಬ್ ದ ಅಧ್ಯಕ್ಷರಾದ್ ಆಯ್ಕೆಯಾಯಿನ ಮೇರ್  2020 ಡ್ದು ಆಗಸ್ಟ್ 2024 ತ ಮುಟ್ಟ  ಸ್ಥಾನೊನು ಅಲಂಕಾರ ಮಂತು  ಇತ್ತೆರ್. ಆರ್  **ದಿ ಡೈಲಿ ಇಟ್ಟೆಫಾಕ್ನ** ದ ಮಾಜಿ ಹಿರಿಯೆ ಪತ್ರಕರ್ತೆ ಬುಕ್ಕೊ ನ್ಯಾಷನಲ್ ಪ್ರೆಸ್ ಕ್ಲಬ್ (ಬಾಂಗ್ಲಾದೇಶ) ದ ಮಾಜಿ ಪ್ರಧಾನ ಕಾರ್ಯದರ್ಶಿಯಾದು ಉಲ್ಲೆರ್. 2017 ಟ್, ಆರ್ ಬಾಂಗ್ಲಾದೇಶ ಪ್ರೆಸ್ ಕ್ಲಬ್ ದ ಸುರುತ ಪೊಂಜೊವು ಪ್ರಧಾನ ಕಾರ್ಯದರ್ಶಿಯಾದ್ ಆಯ್ಕೆ ಆತೇರ್. ಆರ್  ಜತಿಯಾ ಪ್ರೆಸ್ ಕ್ಲಬ್ ದ ಮಾಜಿ ಜಂಟಿ ಕಾರ್ಯದರ್ಶಿ ಲಾ  ಆದು ಇತ್ತೆರ್.

## ಸುರುತ ಜೀವನ ಬುಕ್ಕೊ ಶಿಕ್ಷಣ
ಅರೆನ ಅಪ್ಪೆ **ಶಖಾವರ್ ಹುಸೇನ್** **ಭುಯಿಯಾನ್** ಬುಕ್ಕೊ ಅಮ್ಮೆರ್ **ಜಹಾನಾರ ಹುಸೇನ್**. ಮೇರ್ ನರಸಿಂಗಡಿದ ಶಿಬ್ಪುರ ಬಾಲಕಿಯೆರೆನ ಪ್ರೌಢಶಾಲೆದ ವಿದ್ಯಾರ್ಥಿನಿ. ಶಿಬ್ಪುರ್ ಬಾಲಕಿಯರ ಪ್ರೌಢಶಾಲೆಡ್ದ್ ಪ್ರೌಢಶಾಲೆದ ಪ್ರಮಾಣಪತ್ರ ಪರೀಕ್ಷೆಡ್ ಬುಕ್ಕೊ ಈಡನ್ ಮೊಹಿಲಾ ಕಾಲೇಜಿಡ್ದ್ ಉನ್ನತ ಪ್ರೌಢಶಾಲೆದ (ಶಾಲೆ) ಪ್ರಮಾಣಪತ್ರ ಪರೀಕ್ಷೆಡ್ ಉತ್ತೀರ್ಣರಾಯೆರ್. ಯಾಸ್ಮಿನ್ ಢಾಕಾ ವಿಶ್ವವಿದ್ಯಾಲಯೊಡ್ದ್ ಸ್ನಾತಕೋತ್ತರ ಪದವಿ ಪಡೆಯೆರ್.

## ವೃತ್ತಿಜೀವನ
ಯಾಸ್ಮಿನ್ 2011ಡ್ ಎನ್ ಪಿ ಸಿ ದ ಜಂಟಿ ಕಾರ್ಯದರ್ಶಿಯಾದ್ ಆಯ್ಕೆ ಆಯೆರ್. ಬುಕ್ಕೊ 2012ಟ್ ಲಾ. ದಕ್ಷಿಣ ಏಷ್ಯಾದ ಮಹಿಳಾ ಮಾಧ್ಯಮ ವೇದಿಕೆದ ಜಂಟಿ ಕಾರ್ಯದರ್ಶಿ ಬುಕ್ಕೊ ವೇದಿಕೆದ ಸ್ಥಾಪಕ ಸದಸ್ಯೆ ಆದಿತ್ತೆರ್.
ಬಾಂಗ್ಲಾದೇಶೊಡು ಪೊಣ್ಣುಲೆಗ್ ಮದಿಮೆ 18 ವರ್ಸೊಡ್ ಆವೊಡು ಪನ್ಪಿನ  ಬಗ್ಗೆಲಾ ಆರ್ ಬಾಸೆಂಡೆರ್. ಅರೆನ್ ದಿ ಡೈಲಿ ಇಟ್ಟೆಫಾಕ್ ಡ್ ಇನ್-ಚಾರ್ಜ್ ಆದ್ ವರ್ಗಾವಣೆ ಮಲ್ತೆರ್.
2016ಡ್, ಯಾಸ್ಮಿನ್ ನ್ ಢಾಕಾ ವಿಶ್ವವಿದ್ಯಾಲಯದ ಸಾಮೂಹಿಕ ಸಂವಹನ ಬುಕ್ಕೊ ಪತ್ರಿಕೋದ್ಯಮದ ಹಿರಿಯ ವಿದ್ಯಾರ್ಥಿ ಸಂಘದ ಉಪಾಧ್ಯಕ್ಷೆರಾದ್ ನೇಮಕ ಮಲ್ತೆರ್. ಜಟಿಯಾ ಪ್ರೆಸ್ ಕ್ಲಬ್‌ದ ಪ್ರಧಾನ ಕಾರ್ಯದರ್ಶಿಯಾದ್ ಜಟಿಯಾ ಪ್ರೆಸ್ ಕ್ಲಬ್‌ದ ಪ್ರಧಾನ ಕಾರ್ಯದರ್ಶಿಯಾದ್ ಆಯ್ಕೆ ಆಯೆರ್. ಡಿಸೆಂಬರ್ 18, 2018 ದಾನಿ ಜಾಟಿಯಾ ಪ್ರೆಸ್ ಕ್ಲಬ್‌ದ ಪ್ರಧಾನ ಕಾರ್ಯದರ್ಶಿಯಾದ್ ಮರು ಆಯ್ಕೆ ಆಯೆರ್. ಆರ್ womeneye24.com ಪತ್ರಿಕೆದ ಸಂಪಾದಕೆರ್ ಬುಕ್ಕೊ ಪ್ರಕಾಶಕೆರ್.
ಡಿಸೆಂಬರ್ 31, 2020ಡ್, ಯಾಸ್ಮಿನ್ ಜಾಟಿಯಾ ಪ್ರೆಸ್ ಕ್ಲಬ್ ದ ಅಧ್ಯಕ್ಷೆರಾದ್ ಆಯ್ಕೆ ಆಯೆರ್, ಅಧ್ಯಕ್ಷೆರಾದ್ ಆಯ್ಕೆ ಆಯಿನ ಸುರುತ ಪೊಣ್ಣು ಪನ್ಪಿನ ಪೆರ್ಮೆಗ್ ಭಾಗಿ ಆಯೆರ್. ಆರ್ 581 ಮತೊಲೆನ್ ಪಡೆಯೆರ್, ಆಂಡ ಅರೆನ ಪ್ರತಿಸ್ಪರ್ಧಿ **ಕಮಲ್ ಉದ್ದೀನ್ ಸಬುಜ್** 395 ಮತೊಲೆನ್ ಪಡೆಯೆರ್. ಬಾಂಗ್ಲಾದೇಶದ ಆರ್ಥಿಕ ಗುಪ್ತಚರ ಘಟಕ ಸೆಪ್ಟೆಂಬರ್ 2021ಡ್ ಅರೆನ ಲೆಕ್ಕೊಲೆನ್ ಬುಕ್ಕೊ ಪ್ರೆಸ್ ಕ್ಲಬ್, ಢಾಕಾ ಯೂನಿಯನ್ ಆಫ್ ಜರ್ನಲಿಸ್ಟ್ಸ್ ಬುಕ್ಕೊ ಬಾಂಗ್ಲಾದೇಶದ ಫೆಡರಲ್ ದ ಇತರ ಚುನಾಯಿತ ನಾಯಕೆರೆನ್ ಪತ್ರಕರ್ತೆರೆನ ಒಕ್ಕೂಟ ಖಾತೆಲೆನ ಬಗ್ಗೆ ತನಿಖೆನ್ ಸುರು ಮಲ್ತ್ಂಡ್. ಪತ್ರಕರ್ತೆರೆನ ಸಮುದಾಯೊದ ಚುನಾಯಿತ ನಾಯಕೆರೆನ್ ತನಿಖೆ ಮಲ್ಪುನ ಸರ್ಕಾರೊನು ಟೀಕೆ ಮಲ್ತ್ ದ್, ಪತ್ರಕರ್ತೆರೆನ ಮಿತ್ತ್ ಏರ್ಲಾ ದೂರು ಇಜ್ಜಂದೆ ತನಿಖೆ ದಾಯೆ ಮಲ್ತೆರ್ ಪಂದ್ ಪ್ರಶ್ನೆ ಮಲ್ತೆರ್. ಮೇ ತಿಂಗೊಲುಡ್ ಬಂಧಿತ ಆಯಿನ 'ಪ್ರೊಥೊಮ್ ಅಲೋ' ದ ಪತ್ರಕರ್ತೆ ರೋಜಿನಾ ಇಸ್ಲಾಂ ನ ಬಂಧನದ ಲೆಕ್ಕೊನು ಸರ್ಕಾರ ಪರಿಶೀಲನೆ ಮಲ್ಪುನಗ ಉಂದು ನಡತ್ಂಡ್.. ಯಾಸ್ಮಿನ್ ಗೃಹ ಸಚಿವ ಅಸದುಜ್ಜಾಮಾನ್ ಖಾನ್ ಕಮಾಲ್ ನ್ ತೂದು ರೋಜಿನಾನ ಕಿರುಕುಳೊನು ಟೀಕೆ ಮಲ್ತೆರ್, ಜಾಮೀನು ಕೋರ್ದು "ನಮಕ್ ನ್ಯಾಯ ಬೋಡು, ಈ ರೀತಿಡ್ ಏರೆನ್ಲಾ (ರೋಜಿನಾನ್) ಕಿರುಕುಳ ಕೊರ್ಪಿನ ಹಕ್ಕ್ ಏರೆಗ್ಲಾ ಇಜ್ಜಿ" ಪಂಡ್ದ್ ಪನ್ಪೆರ್.
ಯಾಸ್ಮಿನ್ 31 ಡಿಸೆಂಬರ್ 2022 ಗ್ 567 ಮತೊಟು ಮರು ಆಯ್ಕೆ ಆಯೆರ್ ಬುಕ್ಕೊ ಕಮಲ್ ಉದ್ದೀನ್ ಸಬುಜ್ 401 ಮತೊಲೆನ್ ಪಡೆಯೆರ್.
ಯಾಸ್ಮಿನ್ ನ್ ಅವಾಮಿ ಲೀಗ್ ಫೆಬ್ರವರಿ ೨೦೨೪ಡ್ ನರಸಿಂಗ್ಡಿಗ್ ಮಹಿಳಾ ಮೀಸಲು ಸ್ಥಾನೊ ಆದ್ ನೇಮಕ ಮಲ್ತ್ಂಡ್..

## ಪ್ರಕಟಿತ ಪುಸ್ತಕೊಲು
* ಬಾಷಾ ಆಂದೋಲನ್ ಓ ನಾರಿ, 2005
* ಉಜ್ಜಲ್ ನರಿರ್ ಮುಖೋಮುಖಿ, 2005
* ತೆಹಶೇರ್ ಐನಯ್ ಬಂಗಬಂಧು, 2017

## ವೈಯಕ್ತಿಕೊ ಜೀವನ
ಯಾಸ್ಮಿನ್ 1990 ಟ್ ಪತ್ರಕರ್ತೆರಾಯಿನ   **ನಯೀಮ್ ನಿಜಾಮ್** ಅರೆನ್  ಮದಿಮೆ ಆಯೆರ್.

## ಉಲ್ಲೇಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024
ಪೆರ್ಲ

**ಪೆರ್ಲ** ಕಾಸರಗೋಡು ಜಿಲ್ಲೆದ ಮಂಜೇಶ್ವರ ತಾಲೂಕುದ ಒಂಜಿ ಊರು. ಪೆರ್ಲ ಪಂಡ ಒಂಜಿ ಸಂಗಮದ ಜಾಗೆ ಇತ್ತಿನಂಚ. ಇಂಚಿರ್ದ್ ವಿಟ್ಲ, ಅಂಚಿರ್ದ್ ಬದಿಯಡ್ಕ, ಕಾರಸಗೋಡು. ಕುಂಬುಳೆ, ವಾಣಿನಗರ, ಪಾಣಾಜೆ, ಪುತ್ತೂರು, ಕಾಟುಕುಕ್ಕೆ, ಬಜಕೂಡ್ಲು, ಬೇಂಗಪದವು, ಪೆರುವಾಯಿ, ಕನ್ಯಾನ - ಮಾತ ಊರುದಲಾ ಸಂಗಮ ಜಾಗೆದ ಲೆಕ ಉಂಡು.

ಪೆರ್ಲಡ್ ಉಪ್ಪುನಂಚಿನವು
## ಶಾಲೆ/ಕಾಲೇಜ್/ಟ್ಯೂಷನ್ ಸೆಂಟರ್
* ಶ್ರೀ ಸತ್ಯನಾರಾಯಣ ಹಿರಿಯ ಪ್ರಾಥಮಿಕ ಶಾಲೆ
* ಶ್ರೀ ಸತ್ಯನಾರಾಯಣ ಹಿರಿಯ ಹೈಸ್ಕೂಲ್
* ಲಿಟ್ಲ್ ಹಾರ್ಟ್ ಸ್ಕೂಲ್
* ಹೊಂಬೆಳಕು ಟ್ಯೂಷನ್ ಸೆಂಟರ್
* ನಲಂದಾ ಆರ್ಟ್ ಆಂಡ್ ಸಯಸ್ಸ್ ಕಾಲೇಜ್
* ಚಂದು ಸ್ಮಾರಕ ಯಕ್ಷಗಾನ ತರಬೆತಿ ಕೇಂದ್ರ

## ದೇವಸ್ಥಾನ/ಭಜನಾ ಮಂದಿರ
* ಶ್ರೀ ಮಹಾಲಿಂಗೇಶ್ವರ ದೇವಸ್ಥಾನ, ಬಜಕೂಡ್ಲು 
* ಶ್ರೀ ಸತ್ಯನಾರಾಯಣ ಮಂದಿರ
* ಶ್ರೀ ಅಯ್ಯಪ್ಪ ಭಜನಾ ಮಂದಿರ

## ಉಲ್ಲೇಕೊಲು

ವರ್ಗೊ:ಊರುಲು
ಉಲೆಕ್ ಮಾಯಾಂಗ್

**ಉಲೆಕ್ ಮಾಯಾಂಗ್** ಪಂಡ ಮಲೇಷ್ಯಾದ ತೆರೆಂಗಾನು ರಾಜ್ಯೊದ ಒಂಜಿ ಶಾಸ್ತ್ರೀಯ ತೆರೆಂಗಾನುವಾನ್ ಮಲಯ ನಲಿಕೆ. ಉಂದು ಕಡಲ್‌ತ ಆತ್ಮೊಲೆನ್ ಸಮಾಧಾನೊ ಮಲ್ಪೆರೆ ಅತ್ತಂಡ ಪ್ರಚೋದನೆ ಮಲ್ಪೆರೆ ಮಲ್ಪುನ ಒಂಜಿ ಆಚರಣೆದ ನಲಿಕೆ. *ಉಲೆಕ್ ಮಾಯಂಗ್* ಪನ್ಪಿನ ಒಂಜಿ ಪದೊ ಯಾಪಲ ಆಚರಣೆಡ್ ಉಪ್ಪುಂಡು. ಡ್ರಮ್ಸ್, ಗಾಂಗ್, ಪಿಟೀಲು ಬುಕ್ಕೊ ಅಕಾರ್ಡಿಯನ್‌ನ್ ಒಟ್ಟು ಮಲ್ತ್‌‍ದ್ ಒಂಜಿ ಆರ್ಕೆಸ್ಟ್ರಾ ನಲಿಕೆಗ್ ಸಹಾಯ ಮಲ್ಪುಂಡು.

## ಇತಿಹಾಸ
**'ಉಲೆಕ್ ಮಾಯಂಗ್**' ಪನ್ಪಿ ಪಿರಾಕ್‌ತ ಕತೆ ಒಂಜಿ ಕಡಲ್‌ತ ರಾಜಕುಮಾರಿ ಒರಿ ಮೀನ್ ಪತ್ತುನಾಯನಾ ಮೋಕೆಡ್ ಬೂರುನ ಕತೆಡ್ದ್ ಬತ್ತ್ಂಡ್ ಪಂದ್ ಪನ್ಪೆರ್. ಕಡಲ್ದ ರಾಜಕುಮಾರಿ ಮೀನ್‌ಪತ್ತುನಾಯನ ಆತ್ಮೊನು ಅಪಹರಣ ಮಲ್ಪುವಳ್, ಅಯೆನ ಸರೀರೊದ ಮತಿ ತಪ್ಪಾದ್ ಬುಡ್ಪಳ್. ಅಪಗ ಆಯೆನ ದೊಸ್ತಿಲು ಆಯನ್ ಗುಣ ಮಲ್ಪೆರೆ ಒರಿ **ಬೊಮೊಹ್** (ಶಾಮನ್) ನ್ ಬೇಡಿಯೆರ್. ಬೊಮೊಹ್ ಮೀನುಗಾರೆನ ಆತ್ಮೊನು ಪಿರ ಕನರೆ ಒಂಜಿ ಗುಣ ಮಲ್ಪುನ ಆಚರಣೆನ್ ಮಲ್ಪುನಗ, ರಾಜಕುಮಾರಿ ತೋಜಿದ್ ಬತ್ತ್‌‍ದ್ ತನ್ನೊ ಐನ್ ಅಕ್ಕನಕುಲೆನ್ ಸಹಾಯೊಗು ಲೆಪ್ಪುವಳ್. ಬೊಮೊಹ್ ಬುಕ್ಕೊ ಆಜಿ ರಾಜಕುಮಾರಿಲೆನ ನಡುಟು ಯುದ್ಧ  ನಡಪುಂಡು. 
ಅಯಿಟ್ ಬಾರೀ  ಪೊರ್ಲುದ ಸಪ್ತಮ ಬುಕ್ಕೊ ಮಲ್ಲ ರಾಜಕುಮಾರಿ ತೋಜಿದ್ ಬತ್ತ್‌ದ್ ಅಯಿನ್ ಅಂತ್ಯ ಮನ್ಪುವಳ್.“ನಿನ್ನ ಮೂಲ ಎಂಕ್ ಗೊತ್ತುಂಡು” ಪನ್ಪಳ್  ಮಲ್ಲ ರಾಜಕುಮಾರಿ, ಬುಕ್ಕೊ ಮಾತೆರೆಗ್ಲಾ ಆಜ್ಞೆ ಕೊರ್ಪಲ್, “ಕಡಲ್‍ದಕುಲು ಕಡಲ್‍ಗ್ ಪಿರ ಬರಡ್, ನೆಲತಕ್ಲು ಪಿರ ಭೂಮಿಗ್ ಬರಡ್‍. " ಕೃತಜ್ಞೆ ಬೊಮೊಹ್ ಬುಕ್ಕೊ ಮೀನುಗಾರೆನ ದೊಸ್ತಿಲು ರಾಜಕುಮಾರಿಗ್ ಬಣ್ಣೊದ ಅರಿನ್ ಸಮುದ್ರದ ಆತ್ಮೊಲೆಗ್ ಸಮರ್ಪಣೆ ಮಲ್ಪುವೆರ್.  ಉಲೆಕ್ ಮಾಯಾಂಗ್ ನಲಿಕೆ ಇಸ್ಲಾಮಿಕ್ ನವೋದಯೊಗ ಮುಟ್ಟ  ಕ್ರಮೊಟೇ ನಡತೊಂದು ಬೈದುಂಡು.

## ವೇಷಭೂಷಣ
**ಉಲೆಕ್ ಮಾಯಾಂಗ್** ನರ್ತಕಿಲೆನ ವೇಷಭೂಷಣೊಡು ರಡ್ಡ್ ಬಗೆತ ಕುಂಟುಲು ಉಪ್ಪುಂಡು, ಏಳ್ ಪೊಣ್ಣು ನರ್ತಕಿಲೆಡ್ ಆಜಿ ಜನ ಸಾಮಾನ್ಯವಾದ್ ಒಂಜೇ ಲೆಕ್ಕೊದ ಸಾಂಪ್ರದಾಯಿಕ ಉಡುಪುನ್ ಪಾಡುದುಪ್ಪುವೆರ್, ಉದಾಹರಣೆಗ್ ಲಾಂಗ್-ಸ್ಲೀವ್ಡ್ ಸೊಂಗ್ಕೆಟ್ (ರೇಷ್ಮೆ ವಸ್ತು) ಬಾಡಿಸ್, ಸೆಲೆಂಡೊಂಗ್ (ಸೊಂಟ ಬುಕ್ಕೊ ಬೆರಳುಲೆಡ್ ಧರಿಪುನ ಉದ್ದದ ಸ್ಕಾರ್ಫ್ ), ಸಂಗೊಲ್ (ಕೂದಲ್ ಗಂಟು), "ವಿಕ್ಟ್: ಸುಬಾಂಗ್" (ಕಿವಿಯೋಲೆ) ಬುಕ್ಕೊ ದೇಹೊದ ತಿರ್ತು ಒಂಜಿ ಉದ್ದದ ಸಾಂಗ್ಕೆಟ್ ಸ್ಕರ್ಟ್. ತಾವನ್ ಪುಟೆರಿ ಮಾಯಾಂಗ್ ಸೈರ್ (ಹರ್ ಹೈನೆಸ್ ರಾಜಕುಮಾರಿ ಮಾಯಾಂಗ್ ಸೈರ್) ಅತ್ತ್ಂಡ ಪುಟೆರಿ ತುಜುಹ್ (7ನೇ ರಾಜಕುಮಾರಿ) ಪಾತ್ರೊನ್ ಮಲ್ಪುನ ಪ್ರಮುಖ ನರ್ತಕಿ ಬೇತೆ ಆಜಿ ನರ್ತಕಿಲೆನಲೆಕನೆ ಒಂಜೇ  ಲೆಕ್ಕೊದ ಉಡುಪು  ಬುಕ್ಕೊ ಪರಿಕರೊಲೆನ್ ಪಾಡ್ದ್ ಉಪ್ಪುವೆರ್, ಆಂಡ ವ್ಯತ್ಯಾಸ ಪಂಡ ಅವು ಕಿನ್ಯ ತೋಳು, ಸಾಂಗ್ಕೆಟ್ ಬಾಡಿಸ್ ಬುಕ್ಕೊ ಒಂಜಿ ಅಲೆನ ಉಡುಪುಗು ಬೇತೆ ಬಣ್ಣ. ಅಲ್ ಸಾಮಾನ್ಯವಾದ್ ಒಂಜಿ ಮಂಜಲ್ ಬಣ್ಣೊದ ಕುಂಟು ನ್ ಪಾಡುವಳ್. ವಾಸನೊಲು ಅಲೆನ್ ನರ್ತಕಿನ್ ``ಮುಖ್ಯ ರಾಜಕುಮಾರಿ* ಪಂಡ್ದ್ ವರ್ಣನೆ ಮಲ್ಪೆರೆ ಇಷ್ಟ ಪಡ್ಪೆರ್. ಪುರುಷ ಕಲಾವಿದೆರ್ ಮೀನುಗಾರೆನ ಕಂಟುನ್ ಪಾಡ್ದ್,  ಬೊಮೊಹ್ (ಶಾಮನ್) ಸಾಂಪ್ರದಾಯಿಕ ಮಲಯ ಪುರುಷ ಅಂಗಿ ಬಾಜು ಮೆಲಾಯು (ಉದ್ದ ತೋಳುದ ಮಲಯ ಪುರುಷ ಅಂಗಿ) ಪಾಡ್ದ್ ಉಪ್ಪುವೆರ್.*
## ಸಾಹಿತ್ಯ
ನಲಿಕೆದ ಒಟ್ಟುಗು ಬರ್ಪಿನ ``ಉಲೆಕ್ ಮಾಯಂಗ್* ಪನ್ಪಿನ ಪಾಡ್ದನ ಕತೆನ್ ನಿರೂಪಣೆ ಮಲ್ಪುಂಡು. ಸಂಪ್ರದಾಯದ ಪ್ರಕಾರ ಈ ಪಾಡ್ದನ ಸ್ವಭಾವೊಡು ಅಲೌಕಿಕ ಆದುಂಡು ದಾಯೆ ಪಂಡ ಉಂದು ಒಂಜಿ ರೀತಿಡ್ ನಮ್ಮ ಮೈನ್ ಕೊಲ್ಡುಚಾವುಂಡು, ವಿಶೇಷವಾದ್ ಕಡಲತೀರೊಡು ಸೂರ್ಯಾಸ್ತ ಆನಗ. ಆಂಡಲಾ, ಈ ಪಾಡ್ದನ ಜನಪ್ರಿಯವಾದ್ ಉಂಡು ಬುಕ್ಕೊ ಉಂದೆತ ಕೆಲವು ಸಮಕಾಲೀನ ಪಾಡ್ದನೊಲು ಉಂಡು. ಮಲೇಷ್ಯಾದ ರಾಕ್ ದಿವಾ, ``ಎಲ್ಲಾ* (ಮಲೇಷ್ಯಾದ ಗಾಯಕಿ) ಒಂಜಿ ರಾಕ್ ಸಂಗೀತ ಆವೃತ್ತಿನ್ ರೆಕಾರ್ಡ್ ಮಲ್ತೆರ್, ಆಂಡ ``ಥ್ರಾಶ್ ಮೆಟಲ್* ಬ್ಯಾಂಡ್ ಕ್ರೊಮೊಕ್ ಈ ಪಾಡ್ದನೊದ ಕೆಲವು ವಾದ್ಯ ಆವೃತ್ತಿಲೆನ್ ನಿರ್ಮಾಣ ಮಲ್ತೆರ್. ಈ ಪಾಡ್ದನ ಕೆಲವು ಸಾಂಪ್ರದಾಯಿಕ ತೆರೆಂಗಾನು ಮಲಯ ಉಚ್ಚಾರಣೆನ್ ಮಲ್ಪುಂಡು. "ಮಾಯಂಗ್" ಪಂಡ ಆತ್ಮೊಲೆನ್ ದೂರ ಮಲ್ಪೆರೆ ಉಪಯೋಗ ಮಲ್ಪುನ *ತಾರಾಯಿದ ಪೂ'' ಪನ್ಪಿನೆನ್ ಗಮನಿಸೊಡು.




## ಬಾಹ್ಯ ಕೊಂಡಿಲು
* Ulek Mayang (full song)
* Ella - Ulek Mayang
* D'Cromok - Metallurgical III
* D'Cromok - Another Metallurgical Suite
* Chakrasonic - Ulek Mayang (Tamil)

## ಉಲ್ಲೇಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024
ಕಬಿನಿ ಸುದೆ

**ಕಬಿನಿ ತುಧೆ** ದಕ್ಷಿಣ ಭಾರತೊಡು ಕಾವೇರಿ ತುಧೆತ ಪ್ರಮುಖ ಉಪನದಿಕ಼್ಲೆಡ್ ಒಂಜಾದುಂಡು. ಉಂದು ಪನಮರಮ್ ತುಧೆ| ಬುಕ್ಕೊ ಮನಂತವಾಡಿ ತುಧೆತ ಸಂಗಮೊಡ್ದು ಕೇರಳ ರಾಜ್ಯದ ಕೋಯಿಕ್ಕೋಡ್ ಜಿಲ್ಲೆದ ಕವಿಲುಂಪಾರ ಪನ್ಪಿನ ಜಾಗೆಡ್ ಪುಟ್ಟುಂಡು.ಉಂದು ವಯನಾಡ್ ಜಿಲ್ಲೆದ ಮುಖಾಂತರ ಮೂಡಾಯಿಗ್ ಪರಿತ್‌ದು ಕರ್ನಾಟಕದ ಮೈಸೂರು ಜಿಲ್ಲೆಗ್ ಸೇರ್ದ್ ಕರ್ನಾಟಕದ ಮೈಸೂರು ಜಿಲ್ಲೆಡ್ ಕಾವೇರಿ ತುಧೆನ್ ಸೇರುಂಡು .

ಸರಗೂರ್ ಪೇಟೆದ ಮುಟ್ಟ ಉಂದು ಮಾಮಲ್ಲ ತುಧೆ ಕಬಿನಿ ತುಧೆಯಾದ್ ರೂಪ ಪಡೆಪುಂಡು.ಕಬಿನಿ ಅಣೆಕಟ್ಟು ೨,೨೮೪ ಅಡಿ (೬೯೬ ಮೀ) ಉದ್ದ ಇತ್ತ್‌ದ್, ೧೯.೫೨ ಟಿಎಂಸಿ ಅಡಿ ಮೂಲ ಸಂಗ್ರಹ ಉಂಡು. ಕಬಿನಿ ಅಣೆಕಟ್ಟ್ ಕರ್ನಾಟಕದ ಮೈಸೂರು ಜಿಲ್ಲೆದ ಹೆಗ್ಗಡದೇವನ ಕೋಟೆ ತಾಲೂಕುದ ಸರಗೂರು ಪೇಟೆಡ್ದ್ ೧೭ ಕಿಮೀ (೧೧ ಮೈಲಿ) ದೂರೊಡುಪ್ಪುನ ಬಿಚನಹಳ್ಳಿ ಬುಕ್ಕೊ ಬಿದರಹಳ್ಳಿ ಗ್ರಾಮೊಲೆನ ನಡುಟು  ಉಂಡು.

## ವನ್ಯಜೀವಿ
ಕಬಿನಿ ಅರಣ್ಯ ಕರ್ನಾಟಕದ  ಪುಗರ್ತೆದ ರಕ್ಷಿತಾ ವನ್ಯಜೀವಿ ತಾಣೊಲೆಡ್  ಒಂಜಾದುಂಡು.  ಸುತ್ತ ಪಚ್ಚೆ ಪಜಿರ್ ಭೂಮಿ ಬುಕ್ಕೊ ಆನೆ, ಪಿಲಿಕುಲೆನ  ಪುಂಡು ತೂಯೆರೆ ತಿಕ್ಕುನ ದೃಶ್ಯೊಲು. ಉಂದು ಮೈಸೂರುಡ್ದು ೬೧ ಕಿಮೀ (೩೮ ಮೈಲಿ) ಬುಕ್ಕೊ ಬೆಂಗಳೂರುಡ್ದು ೨೦೫ ಕಿಮೀ (೧೨೭ ಮೈಲಿ) ದೂರೊಡಿತ್ತ್‌ದ್  ನಾಗರಹೊಳೆ ರಾಷ್ಟ್ರೀಯ ಉದ್ಯಾನವನದ ಆಗ್ನೇಯ ಭಾಗೊಗು ಸೇರ್ದ್ ಉಂಡು.  ಕಬಿನಿ ಬ್ರಿಟಿಷ್ ವೈಸ್‌ರಾಯ್‌‌ಲು ಬುಕ್ಕೊ ಭಾರತೀಯ ರಾಜಮನೆತನದ ಮುಖ್ಯ ಶಿಕಾರ್(ಬೋಂಟೆ) ಕೇಂದ್ರ ಆದಿತ್ತ್ಂಡ್ . ಉಂದು ಇತ್ತೆ ಭಾರತೊದ ಮುಖ್ಯ ವನ್ಯಜೀವಿ ರಾಷ್ಟ್ರೀಯ ಉದ್ಯಾನವನ ಆದುಂಡು. ಉಂದು ಅದ್ಭುತ ವನ್ಯಜೀವಿ ಬುಕ್ಕೊ ಪಕ್ಷಿತಾಣೊಗು ಪುಗರ್ತೆ ಪಡೆತ್ಂಡ್. ನಾಗರಹೊಳೆ ರಾಷ್ಟ್ರೀಯ ಉದ್ಯಾನವನೊಟು ಸುಮಾರು ೧೨೦  ಪಿಲಿಕುಲು, ೧೦೦+ ಚಿರತೆಲು, ನಾಲ್ ವಿಧೊತ ಜಿಂಕೆಲು, ಸೋಮಾರಿ ಕರಡಿ, ಬುಕ್ಕೊ ಆನೆಲು ಉಂಡು .

## ಚಲನೆ
ಈ ತುಧೆ ಕುಟ್ಟಿಯಾಡಿ-ಮನಂತವಾಡಿ ರಸ್ತೆಡುಪ್ಪುನ ಪಕ್ರಮ್ತಲಂ ಬೆಟ್ಟೊಲೆಡ್ ಪುಟ್ಟುಂಡು. ಮಕ್ಕಿಯಾಡ್ ತುಧೆ ಬುಕ್ಕೊ ಪೆರಿಯಾ ತುಧೆ ಕ್ರಮವಾದ್ ಕೊರೊಮೆ ಬುಕ್ಕೊ ವಾಲಾಡ್ ಕೈತಳ್ ಸೇರುಂಡು. ಮನಂತವಾಡಿ ಪಟ್ಟಣೊಡೆ ಪರಿತ್‌ದು ಪನಮರಮ್ ತುಧೆ ಪಯ್ಯಂಪಲ್ಲಿ ಕೈತಳ್ ಕಬಿನಿನ್ ಸೇರುಂಡು. ಪನಮರಮ್ ತುಧೆತ ಒಂಜಿ ಎಗ್ಗೆ ಪಡಿಂಜರೆತರ ಕೈತಳ್ ಬಾಣಾಸುರ ಸಾಗರ ಜಲಾಶಯಡ್ಡ್  ಸುರುವಾಪುಂಡು ಬುಕ್ಕೊ ತುಧೆತ ಬುಕ್ಕೊೊಂಜಿ ಎಗ್ಗೆ ಲಕ್ಕಿಡಿ ಬೆಟ್ಟೊಡ್ದು ಸುರು ಆಪುಂಡು. ಪನಮರಮ್ ತುಧೆತ  ಕಬಿನಿ ಸಂಗಮೊಡ್ದು ೨ ಕಿಲೋಮೀಟರ್ (೧.೨ ಮೈಲಿ) ಬತ್ತಿ ಬುಕ್ಕೊ ಕುರುವ ದ್ವೀಪ ಪನ್ಪಿ ದ್ವೀಪದ ಉಂಡಾಪುಂಡು. ಉಂದು ವೈವಿಧ್ಯಮಯ ಮರ ದಯಿ ಬುಕ್ಕೊ ಪ್ರಾಣಿ ಜೀವಿಲೆಡ್ಡ್  ೫೨೦ ಎಕರೆದಾತ್ (೨.೧ ಕಿಮೀ) ವಿಸ್ತಾರವಾದುಂಡು.ಸುಮಾರ್ ೨೦ ಕಿಮೀ (೧೨ ಮೈಲಿ)ಉಲಯಿ ಉಂದು ಕೇರಳ ಬುಕ್ಕೊ ಕರ್ನಾಟಕದ ಗಡಿಟಿಪ್ಪುನ ಕಬಿನಿ ಜಲಾಶಯೊನ್ ಚೂರು ದೂರ ಮುಟ್ಟ ಸೇರುಂಡು. ಕಬಿನಿ ಜಲಾಶಯ ಬುಕ್ಕೊ ಕುರುವ ದ್ವೀಪದ ನಡುಟೆ ಕಾಳಿಂದಿ ತುಧೆ ಕಬಿನಿನ್ ಸೇರುಂಡು. ಕಾಳಿಂದಿ ತುಧೆ ಬ್ರಹ್ಮಗಿರಿ ಬೆಟ್ಟೊಡ್ದು ಪುಟ್ಟ್‌ದ್ ತಿರುನೆಲ್ಲಿ ದೇವಸ್ಥಾನದಾಡೆ ಬನ್ನಗ ಪಾಪನಾಸಿನಿ ತುಧೆನ್ ಸೇರುಂಡು. ತಾರಕ ಬುಕ್ಕೊ ನುಗು ಹೆಗ್ಗಡದೇವನ ಕೋಟೆ ತಾಲೂಕುಡುಪ್ಪುನ ರಡ್ಡ್ ಎಲ್ಯ ತುಧೆಕುಲು ಕಪಿಲಾ (ಕಬಿನಿ ತುಧೆ) ನ್ ಸೇರುಂಡು .

## ಫೋಟೋ ಗ್ಯಾಲರಿ

File:Indian coracle.jpg|ಭಾರತೀಯ ಕೊರಾಕಲ್ಸ್ ಅನ್ನು ಕಬಿನಿ ನದಿಯಲ್ಲಿ ಬಳಸಲಾಗುತ್ತದೆ.
File:Kabini reservoir.jpg|ಕಬಿನಿ ಜಲಾಶಯ
File:Elephant family.jpg|ಕಬಿನಿ ತುಧೆತ ಬರಿಟ್‌ಪ್ಪುನ ಆನೆ ಕುಟುಂಬ
File:The Kapila river in Nanjangud.jpg|ನಂಜನಗೂಡ್‌ಡ್ ಕಬಿನಿ ತುಧೆ 


## ಉಲ್ಲೇಕೊಲು

ವರ್ಗೊ:ಕರ್ನಾಟಕೊದ ಸುದೆಕುಲು
ವರ್ಗೊ:ಸುದೆಕುಲು
ಅಂಜನಾದ್ರಿ ಪರ್ವತ

ಹನುಮನಹಳ್ಳಿದ ಅಂಜನಾದ್ರಿ ಬೆಟ್ಟ ಕರ್ನಾಟಕದ ಕೊಪ್ಪಳ ಜಿಲ್ಲೆಡ್ ಉಂಡು. ಕೊಪ್ಪಳ ಕರ್ನಾಟಕಡ್ ಉಪ್ಪುನ ಒಂಜಿ ಐತಿಹಾಸಿಕ ಜಾಗೆ. ಕೊಪ್ಪಳನ್ ಕೊಪ್ಪ ನಗರ ಪಂದ್ ಲೆಪ್ಪುವೆರ್. ಕೊಪ್ಪಳನ್ ಗಂಗ, ಹೊಯ್ಸಲೆರ್, ಚಾಲುಕ್ಯೆರ್ ಆಳೊಂದ್ ಇತ್ತೆರ್. ಅಂಜನಾದ್ರಿ ಬೆಟ್ಟದ ಮಿತ್ತ್ ಹನುಮಂತನ ದೇವಸ್ಥಾನ ಉಂಡು . ನೆಕ್ ಸುಮಾರ್ ೫೭೫ ಮುಟ್ಟುಳು ಉಂಡು. ದೇವಸ್ಥಾನ ಬಂಡೆರ್ದ್ ಕೇತ್ತ್ ದ್  ಹನುಮಂತನ ವಿಗ್ರಹ ಮಲ್ತ್ ದೆರ್. ಕೈತಾಲ್ಡ್ ರಾಮ ಬುಕ್ಕೊ ಸೀತೆನ ಗುಡಿ ಬುಕ್ಕೊ ಅಂಜನಾ ದೇವಸ್ಥಾನಲಾ ಉಂಡು . ಈ ಜಾಗೆನ್ ಪುರಾಣಗ್ಲೆಡ್ ಕಿಷ್ಕಿಂದೆ ಪಂದ್ ಲೆತ್ತೊಂದು ಇತ್ತೆರ್.

## ಇತಿಹಾಸ
ರಾಮಾಯಣದ ಮಹಾಕಾವ್ಯಡ್ ಉಲ್ಲೇಖ ಮಲ್ತ್ ನ ಪ್ರಕಾರ, ಅಂಜನಾದ್ರಿ ಬೆಟ್ಟನ್ ಹನುಮಂತನ ಪುಟ್ಟುನ ಜಾಗೆ ಪಂದ್ ಪರಿಗಣಿಸದೆರ್. ಹಿಂದೂ ಧರ್ಮದ ಪ್ರಕಾರ, ಹನುಮಂತೆ ಅಂಜನಾಗ್ ಪುಟ್ಟುದೆ ಅಂಚಾದ್ ಹನುಮಂತನ್ ಆಂಜನೇಯ ಪಂದ್ ಲೆಪ್ಪುವೆರ್ ಅಂಚಾದ್ ಈ ಜಾಗೆನ್  ಅಂಜನಾದ್ರಿ ಬೆಟ್ಟ ಪಂದ್ ಲೆಪ್ಪುವೆರ್ . ಉಂದು ಆನೆಗುಂದಿ ತಾಲೂಕುಡು ಉಂಡು .

ಅಂಜನಾದ್ರಿ ಪರ್ವತ ತುಂಗಾಭದ್ರಾ ತುದೆ ಬರಿಟ್ ಉಂಡು. ಈ ಬೆಟ್ಟೊಲೇನ್ ತುವೊಂದು ಪೊಂಡ  ಹೇಮಕೂಟ ಪರ್ವತ, ಮಾತಂಗ ಪರ್ವತ, ಋಶ್ಯ ಮೂಕ ಪರ್ವತ ಬುಕ್ಕೊ ಅಂಜನಾದ್ರಿ ಪರ್ವತ ತೋಜುಂಡು. ಬೆಟ್ಟದ ಮಿತ್ತ್ ಭಗವಾನ್ ಹನುಮಾನ್ ದೇವಸ್ಥಾನ, ಅಲ್ಪ ಹನುಮಾನ್ ಜಯಂತಿ ಬುಕ್ಕೊ ಬೇತೆ ಸಂಬಂಧಿತ ಆಚರಣೆಲೆನ್ ಆಚರಿಸುವೆರ್.

## ತುಂಗಾ ಭದ್ರಾ ತುದೆ ಬರಿಟ್ ಉಪ್ಪುನ ಅಂಜನಾದ್ರಿ ಪರ್ವತ
ಅಂಜನಾದ್ರಿ ಬೆಟ್ಟ ಹಂಪಿರ್ದ್ ಅಂದಾಜು ೨೩ಕಿ.ಮೀ ದೂರಡ್ ಉಂಡು. ಅಂಜನಾದ್ರಿ ಬೆಟ್ಟದ ಮಿತ್ತ್ ಉಂತುದು ತೂಂಡ  ಹಂಪಿಡ್ ಉಪ್ಪುನ ದೇವಸ್ಥಾನಲು ಮಾತಾ ತೋಜುಂಡು. ಅಂಜನಾದ್ರಿದ ಆಂಜನೇಯ ಗುಡಿ ದಿಂಜ ಪಿರಾಕ್ದ ಬುಕ್ಕೊ ಎಲ್ಯ ಕಲ್ಲ್ ದ ದೇವಸ್ಥಾನ. ಈ ಜಾಗೆಡ್ ಸುಮಾರ್ ಪ್ರವಾಸಿಗೆರೆನ್ ತೂವೊಲಿ.ಸೂರ್ಯಾಸ್ತದ ವೀಕ್ಷಣೆಗಾದ್ ಪ್ರವಾಸಿಗೆರ್ ಅಂಜನಾದ್ರಿ ಬೆಟ್ಟಗ್ ಭೇಟಿಕೊರ್ಪೆರ್.

## ರಚನೆ
ಅಂಜನಾದ್ರಿ ಬೆಟ್ಟದ ಮಿತ್ತ್ ಉಪ್ಪುನ ಹನುಮಂತನ ದೇವಸ್ಥಾನನ್ ಮುಟ್ಟೆರೆ ೫೭೦ ಮುಟ್ಟುಲೆನ್ ಬರ್ತೊಡು.ಈ ಬೆಟ್ಟ ಸಮುದ್ರಮಟ್ಟರ್ದ್ ಸುಮಾರು ೬೦೦ ಮೀಟರ್ ಎತ್ತರಡ್ ಉಂಡು.

ಅಂಜನಾದ್ರಿ ಪರ್ವತದ ಮಿತ್ತ್ ಉಪ್ಪುನ ಆಂಜನೇಯ ದೇವಸ್ಥಾನ
ಹನುಮಂತನ ದೇವಸ್ಥಾನ ಬೊಲ್ದು ಬಣ್ಣದ ಪಿರಮಿಡ್ ರಚನೆನ್ ಪಡೆತ್oಡ್. ನೆತ್ತ ಮೇಲ್ಛಾವಣಿದ ಮಿತ್ತ ಭಾಗಡ್ ಎಲ್ಯ ಕೆಂಪು ಗುಮ್ಮಟ ಉಂಡು.

## ಅಂಜನಾದೇವಿ ದೇವಾಲಯ
ಅಂಜನಾದೇವಿ ಹನುಮಂತನ ಅಪ್ಪೆ. ಹನುಮಂತೆ ಬುಕ್ಕೊ ಅಂಜನಾದೇವಿನ ದೇವಸ್ಥಾನ ೬೦ ಅಡಿ ಮಿತ್ತ್ ಉಂಡು. ಈ ದೇವಸ್ಥಾನನ್ ಅಲ್ಪ ಉಪ್ಪುನ  ಕೆಲವು ಋಷಿಕುಲು ನಿರ್ವಹಿಸುವೆರ್. ಈ ದೇವಸ್ಥಾನಡ್ ಬಂಡೆರ್ದ್ ಕೆತ್ತ್ ನ ಹನುಮಂತನ ವಿಗ್ರಹ ಉಂಡು.
ರಾಮಾಯಣದಲ್ಲಿ ಅಂಜನಾದ್ರಿ ಬೆಟ್ಟಕ್ಕಿರುವ ಮಹತ್ವ- ರಾಮಾಯಣಡ್ ಬರ್ಪುನ 5 ಪರ್ವತಗ್ಲೆನ್ -  ನಮ ಈ ಭಾಗಡೇ ತೂವೊಲಿ. ಸುರುಕು ನವಬೃಂದಾವನ ಗಡ್ಡೆದ ಎಡ ಭಾಗಡ್ ತೂಯೆರೆ ತಿಕ್ಕುನ  ತಾರಾ ಪರ್ವತ ರಡ್ಡ್ ನೇದ ಹನುಮನಹಳ್ಳಿಡ್ - ಉಪ್ಪುನ ಋಷಿಮುಖ ಪರ್ವತ ಮೂಜಿನೇದ ಪಂ- ಪಾಸರೋವರದ ಕೈತಲ್ ಬರ್ಪುನ ವಾಲಿ ಪರ್ವತ, ನಾಲ್ನೆದ - ದ್ದು ಅಂಜನಾದ್ರಿ ಪರ್ವತ ಐನೇದ ಹಂಪಿಡ್ಹಂಪಿ ಉಪ್ಪುನ ಮಾತಂಗ ಪರ್ವತ ಉಂದು ಮಾತಾ ರಾಮಾಯಣ ಕಾಲ ಪೂರ್ವ ದ್ಲಾ ಧರ್ಮ ರಕ್ಷಣೆಗಾದ್ ಉಗಮವಾದುಪ್ಪುನ ಪರ್ವತಳು ಪಂದ್ ಪನ್ಪೆರ್.
ಆಂಜನೇಯನ ಪುಟ್ಟುನ ಬಗ್ಗೆ ಸುಮಾರ್ ಕಥೆಕುಳು - ಉಂಡು. ಒರ ಕಾಡ್ ಡ್ ಕಪಿಸೇನೆದ ನಾಯಕೆ ಕೇಸರಿಗ್ ಅಂ ಜನಿನ್ ತೂದು  ಪ್ರೇಮಾಂಕುರವಾದ್, ಅಕುಲ್ನ ಪ್ರೇಮದ ಫಲವಾದ್ ಆಂಜನೇಯನ ಜನನ ಆಪುಂಡು ಪನ್ಪುನ ನಂಬಿಕೆ ಉಂಡು. ಬುಕ್ಕೊೊಂಜಿ ಕತೆತ ಪ್ರಕಾರ ವಾಯು- ದೇವೆರ್ ಅಂಜನಿನ ಕೆಬಿಟೆ ಆಲ್ನ ಗರ್ಭ ಸೇರ್ನೆರ್ದಾವರ ಆಲ್ ಬಂಜಿನಾಲಾದ್ ಆಂಜನೇಯನ ಜನನ- ಆಪುಂಡು. ಅಂಚಾದ್  ಆಂಜನೇಯನ್ ವಾಯುಪುತ್ರ ಪಂದ್ ಲೆಪ್ಪುವೆರ್.
ಅಂಜನಾದ್ರಿ ಬೆಟ್ಟ ಕಿಷ್ಕಂಧೆ ಕಾಡಿನ ಪ್ರದೇಶಡ್ ಉಂಡು. ರಾ ಮಾಯಣ ಕಥೆಟ್ ಹನುಮಂತನ ಪ್ರವೇಶಆಪುಂಡು ಕಿಷ್ಕಂಧಾಕಾಂಡಡ್ ಕಿಷ್ಕಂಧೆ ಪಂಡ  ನಮ್ಮ ಕನ್ನಡ ನಾಡ್ ದ ಹಂಪೆಯ ಪ್ರದೇಶ. ಉಂದುವೇ ಜಾಗೆಡ್  ಆಂಜನೇಯೆ, ರಾಮನ ಬಂಟೆ ಆತ್ ನೇ. ವಾಲಿನ್ ಸಂಹರಿಸಾದ್, ಸುಗ್ರೀವನ್ ಕಿ ಪ್ರಿಂಧೆಯ ದೊರೆಯನ್ನಾದ್ ಮಲ್ತ್ ನ ಜಾಗೆ ಉಂದು. ರಾಮಾಯ- ಣಡ್ ಕಿಷ್ಕಂಧೆಗ್  ಪ್ರಮುಖ ಪಾತ್ರಉಂಡು.
ರಾಮನರಾಮ ಪರಮಭಕ್ತೆ ಆಯಿನ ಇತ್ತೆಲಾ ಚಿರಂಜೀವಿ ಪಂದೇ ಪ್ರಸಿದ್ಧೆ ಆದುಪ್ಪುನ ಆಂಜನೇಯೆ ಒಲ್ಪನೇ ರಾಮಕಥೆ ರಾ ಮಕೀರ್ತನ ನಡಪಾಡ್ ಅಲ್ಪ ಭಕ್ತಿಡ್ ಕೈಮುಗಿಂಡ ಸಹೃ- ದಯನಾಗಿ ಕೇನುವೆ ಪಂದ್ ಜನಕುಲ್ನ ನಂಬಿಕೆ.ಅಂಚಾದ್ ವೇ ದಿಕೆಡ್ ಒಂಜಿ ಮಣೆ ಪಾಡ್ದ್ ಆಯನ್ ಲೆಪ್ಪುವೆರ್.

## ಉಲ್ಲೇಕೊಲು

ವರ್ಗೊ:ಪರ್ವತೊ
ಸಂದೀಪ್ ಉನ್ನಿಕೃಷ್ಣನ್

**ಮೇಜರ್ ಸಂದೀಪ್ ಉನ್ನಿಕೃಷ್ಣನ್** ಅಚ (೧೫ ಮಾರ್ಚ್ ೧೯೭೭ - ೨೮ ನವೆಂಬರ್ ೨೦೦೮) ಒರಿ ಭಾರತೀಯ ಸೈನ್ಯದ ಅಧಿಕಾರಿ, ರಾಷ್ಟ್ರೀಯ ಭದ್ರತಾ ರಕ್ಷಣಾ ಪಡೆದ ೫೧ ವಿಶೇಷ ಕ್ರಿಯಾ ಸಮೂಹೊಡು ಕಮಾಂಡೋ ಆದು ಸೇವೆ ಮಲ್ತೊಂದು ಇತ್ತೆರ್. ೨೦೦೮ಡ್ ಮುಂಬೈ ದಾಳಿಡ್ ತೀರ್ ಪೋಯೆರ್ ಬುಕ್ಕೊ ೨೦೦೯ ಜನವರಿ ೨೬ ತಾರೀಕ್ ಗ್ ಅಶೋಕ ಚಕ್ರೊನು ಭಾರತೊದ ಅತಿ ಮಲ್ಲ ಶಾಂತಿಕಾಲೊದ ಶೌರ್ಯೊದ ಪ್ರಶಸ್ತಿನ್ ಕೊರ್ತೆರ್.

## ಆರಂಭಿಕ ಜೀವನ ಬುಕ್ಕೊ ಹಿನ್ನೆಲೆ
ಮೇಜರ್ ಸಂದೀಪ್ ಉನ್ನಿಕೃಷ್ಣನ್ 15 ಮಾರ್ಚ್ 1977 ಟ್ ಕೇರಳದ ಕೋಝಿಕ್ಕೋಡ್‌ಡ್ ಪುಟ್ಟಿಯೆರ್. ಮೇಜರ್ ಸಂದೀಪ್ ಉನ್ನಿಕೃಷ್ಣನ್ ಬೆಂಗಳೂರ್ಡ್ ಉಪ್ಪುನ ನಾಯರ್ ಕುಟುಂಬರ್ದ್ ಬತ್ತ್ ನಾರ್, ಸಂದೀಪ್ ಉನ್ನಿಕೃಷ್ಣನ್  ಬೆಂಗಳೂರ್ಡ್ ಉಪ್ಪುನ ಮಲಯಾಳಂ ಬಾಸೆ ಕುಟುಂಬದಾರ್, ಅಲ್ಪ ಆರ್ ಕೇರಳ ರಾಜ್ಯದ ಕಲ್ಲಿಕೋಟೆ ಜಿಲ್ಲೆದ ಚೆರುವಣ್ಣೂರ್ದ್ ಪೋದಿತ್ತೆರ್. ಆರ್ ನಿವೃತ್ತ ಇಸ್ರೋ ಅಧಿಕಾರಿ ಕೆ.ಉನ್ನಿಕೃಷ್ಣನ್ ಬುಕ್ಕೊ ಧನಲಕ್ಷ್ಮಿ ಉನ್ನಿಕೃಷ್ಣನ್ ಆರ್ನ ಏಕೈಕ ಪುತ್ರೆ .

ಸಂದೀಪ್ ೧೯೯೫ ಟ್ ಐಎಸ್ಸಿ ವಿಜ್ಞಾನ ಪ್ರವಾಹಡ್ ಪದವಿ ತಿಕ್ಕುನೇಕ್ ದುಂಬು ಬೆಂಗಳೂರ್ದ ದಿ ಫ್ರಾಂಕ್ ಆಂಥೋನಿ ಪಬ್ಲಿಕ್ ಶಾಲೆಡ್ ೧೪ ವರ್ಷನ್ ಕಳೆಯೆರ್. ಆರ್ ಸೈನ್ಯಗ್ ಸೇರೆರೆ ಬಯಸೊಂದಿತ್ತೆರ್. ಶಾಲೆದ ಚಟುವಟಿಕೆಲೆಡ್ ಬುಕ್ಕೊ ಕ್ರೀಡಾಕೂಟೊಲೆಡ್ ಸಕ್ರಿಯರಾದ್ ಉತ್ತಮ ಕ್ರೀಡಾಪಟು ಪಂದ್ ಆರ್ನ ದೋಸ್ತಿಲು ಬುಕ್ಕೊ ಶಿಕ್ಷಕೆರ್ ಇತ್ತೆಲಾ ನೆನೆಪುವೆರ್. ಆರ್ ಶಾಲೆದ ಗಾಯಕೆರ್ನ ಸದಸ್ಯೆ ರಾದಿತ್ತೆರ್ ಬುಕ್ಕೊ ಚಲನಚಿತ್ರಲೆನ್ ತೂವೊಂದಿತ್ತೆರ್.

## ಬೆಂಗಳೂರ್ಡ್ ಮೇಜರ್ ಸಂದೀಪ್ ಪ್ರತಿಮೆ

ಯತೀಶ್ ಪ್ರಸಾದ್ ಚಾರಿಟಬಲ್ ಟ್ರಸ್ಟ್'ದಕುಲು ಬೆಂಗ್ಲೂರುhttp://ಬೆಂಗಳೂರು ನಗರದ ಪಿದಾಯಿದ ರೋಡುಗು ತಾಗ್ ದ್ ರಾಮಮೂರ್ತಿನಗರದ ಸಿಗ್ನಲ್ ದ ಕೈತಲ್ ಮೇಜರ್ ಸಂದೀಪೆರ್ನ ಪ್ರತಿಮೆ ಸ್ಥಾಪಿಸಾದ್oಡ್.

## ಪ್ರಶಸ್ತಿ
ಮೇಜರ್ ಸಂದೀಪ್ ಉನ್ನಿಕೃಷ್ಣನ್ ಆರೆಗ್ ರಾಷ್ಟ್ರದ ಅತ್ಯುನ್ನತ ಶಾಂತಿಕಾಲದ ಶೌರ್ಯ ಪ್ರಶಸ್ತಿ "ಅಶೋಕ ಚಕ್ರ" ಆರ್ನ ಅತ್ಯುತ್ತಮ ಧೈರ್ಯ, ಮಣಿಯದ ಹೋರಾಟದ ಮನೋಭಾವ ಬುಕ್ಕೊ ಅತ್ಯುನ್ನತ ತ್ಯಾಗಕ್ಕಾದ್ ಕೊರಿಯೆರ್. ೨೦೦೯ ತ ಜನವರಿ, ಮೇಜರ್ ಸಂದೀಪ್ ಉನ್ನಿಕೃಷ್ಣನ್ ಅರೆಗ್ ಮರಣೋತ್ತರವಾದ್ 'ಅಶೋಕ ಚಕ್ರ ಪ್ರಶಸ್ತಿ'ಕೊರಿಯೆರ್.

## ಸೇನಾ ತರಬೇತಿ
ಸಂದೀಪ್ ಉನ್ನಿಕೃಷ್ಣನ್ 1995 ಟ್ ಮಹಾರಾಷ್ಟ್ರದಮಹಾರಾಷ್ಟ್ರ ಪುಣೆಯ ರಾಷ್ಟ್ರೀಯ ರಕ್ಷಣಾ ಅಕಾಡೆಮಿ (NDA) ಗ್ ಸೇರಿಯೆರ್ ಬುಕ್ಕೊ NDA ದ 94 ನೇ ಕೋರ್ಸ್‌ದ ಭಾಗವಾದ್ ಪದವಿ ಪಡೆಯೆರ್. ಆರ್ನ NDA ಸ್ನೇಹಿತೆರ್ ಅರೆನ್ "ನಿಸ್ವಾರ್ಥ", "ಉದಾರ" ಬುಕ್ಕೊ "ಶಾಂತ ಬುಕ್ಕೊ ಸಂಯೋಜನೆ" ಪಂದ್ ನೆನಪು ಮಲ್ಪುವೆರ್. ತರುವಾಯ ಆರ್ IMA ಡೆಹ್ರಾಡೂನ್‌ಡ್ 104 IMA ಕೋರ್ಸ್‌ಗ್ ಸೇರಿಯೆರ್ ಬುಕ್ಕೊ 1999 ಟ್ ಉತ್ತೀರ್ಣರಾಯೆರ್. ಆರ್ 22 ನೇ ಪ್ರಾಯಡ್ 12 ಜುಲೈ 1999 ಟ್ ಬಿಹಾರಬಿಹಾರ ರೆಜಿಮೆಂಟ್ (ಪದಾತಿದಳ) 7 ನೇ ಬೆಟಾಲಿಯನ್‌ಗ್ ಲೆಫ್ಟಿನೆಂಟ್ ಆದ್ ನೇಮಕ ಆಯೆರ್.
ಆರ್ 12 ಜೂನ್ 2003 ಟ್ ಲೆಫ್ಟಿನೆಂಟ್‌ರ್ದ್ ಕ್ಯಾಪ್ಟನ್‌ಗ್ ಉನ್ನತೀಕರಿಸಾಯೆರ್ ಅಯಿರ್ದ್ ಬುಕ್ಕೊ  13 ಜೂನ್ 2005 ತಾನಿ ಮೇಜರ್ ಶ್ರೇಣಿಗ್ ಬಡ್ತಿ ಪಡೆಯೆರ್.'ಘಾತಕ್ ಕೋರ್ಸ್' ಸಮಯಡ್ (ಕಮಾಂಡೋ ವಿಂಗ್ (ಇನ್‌ಫೆಂಟ್ರಿ ಸ್ಕೂಲ್), ಬೆಳಗಾವಿ) ಮಲ್ಲ ಸವಾಲ್‌ದ ಕೋರ್ಸ್‌ಡ್ ಒಂಜಾಯಿನ. ಸೈನ್ಯದ, ಆರ್ ಕೋರ್ಸ್‌ಡ್ ಅಗ್ರಸ್ಥಾನ ಪಡೆಯೆರ್,"ಬೋಧಕ ಗ್ರೇಡಿಂಗ್" ಬುಕ್ಕೊ  ಪ್ರಶಂಸೆ ಗಳಿಸಾಯೆರ್. ಆರ್ ಗುಲ್ಮಾರ್ಗ್‌ಡ್ ಉಪ್ಪುನ ಹೈ ಆಲ್ಟಿಟ್ಯೂಡ್ ವಾರ್‌ಫೇರ್ ಸ್ಕೂಲ್‌ಡ್ (HAWS) ಕೋರ್ಸ್‌ಗ್ ಹಾಜರಾದಿತ್ತೆರ್ ಬುಕ್ಕೊ ಹೈ ಆಲ್ಟಿಟ್ಯೂಡ್ ವಾರ್‌ಫೇರ್, ಕೌಂಟರ್ ಇಂಟೆಲಿಜೆನ್ಸ್ ಬುಕ್ಕೊ ಸರ್ವೈವಲ್ ಸ್ಕಿಲ್‌ಗ್ಲೆಡ್ ತರಬೇತಿ ಪಡೆಯೆರ್. ಸಿಯಾಚಿನ್, ಜಮ್ಮು ಬುಕ್ಕೊ ಕಾಶ್ಮೀರ, ಗುಜರಾತ್ ಬುಕ್ಕೊ ರಾಜಸ್ಥಾನ ಬೇತೆ ಬೇತೆ ಜಾಗೆಲೆಡ್  ಭಾರತೀಯ ಸೇನೆಗ್ ಸೇವೆ ಸಲ್ಲಿಸಾದ್ ಬುಕ್ಕೊ  ಮೇಜರ್ ಸಂದೀಪ್ ಉನ್ನಿಕೃಷ್ಣನ್ ರಾಷ್ಟ್ರೀಯ ಭದ್ರತಾ ಸಿಬ್ಬಂದಿಗ್ ಸೇರೆರೆ ಆಯ್ಕೆಯಾಯೆರ್. ತರಬೇತಿನ್ ಪೂರ್ಣಗೊಳಿಸಾಯಿ ಬುಕ್ಕೊ,ಅರೆನ್ ಜನವರಿ 2007ಟ್ NSG ದ 51 ವಿಶೇಷ ಕ್ರಿಯಾ ಗುಂಪುದ (51 SAG) ತರಬೇತಿ ಅಧಿಕಾರಿಯಾದ್ ನಿಯೋಜಿಸಾಯೆರ್ ಬುಕ್ಕೊ NSG ದ ಬೇತೆ ಬೇತೆ ಕಾರ್ಯಾಚರಣೆಗ್ಲೆಡ್ ಭಾಗವಹಿಸಿಯೆರ್.

## ಉಲ್ಲೇಕೊಲು

ವರ್ಗೊ:ಸೈನಿಕೆ
ಸೀತಾ ಮಾತೆನ ದೇವಸ್ಥಾನ

``ಸೀತಾ ಮಾತೆನ ದೇವಸ್ಥಾನ*, ಅತ್ತ್ಂಡ ``ಸೀತಾ ಎಲಿ ಅಮ್ಮನ್ ತಿರುಕೋವಿಲ್* ನ್ ``ಅಶೋಕ ವಾಟಿಕ* ಪಂಡ್ದ್ ಲಾ ಲೆಪ್ಪುವೆರ್. ಸೀತಾ ಮಾತಾ ದೇವಸ್ಥಾನ ಪಂಡ ಒಂಜಿ ಪ್ರಾಚೀನ ವೈಷ್ಣವ ಧರ್ಮದ ಹಿಂದೂ ದೇವಸ್ಥಾನ, ಉಂದು ಮಧ್ಯ [[ಶ್ರೀಲಂಕಾ]]ದ ಮಧ್ಯ ಪ್ರಾಂತ್ಯದ ನುವಾರ ಎಲ್ಯ ಜಿಲ್ಲೆಡ್ ಉಂಡು.
==ಇತಿಹಾಸ==
ಈ ದೇವಸ್ಥಾನದ ಜಾನಪದ ಕತೆಕುಲು ಮಹಾಕಾವ್ಯೊಗು ಆಳವಾದ್ ಸಂಬಂಧ ಪಟ್ಟಿನವು. ರಾವಣ ತನ್ನ ತಂಗಡಿ ಶೂರ್ಪನಖಿಗ್  ತೋಜಾದ್ ಕೊರ್ತಿನ ಅಗೌರವೊಗು ಪ್ರತೀಕಾರ ದೆತೊನುನ ನಿಟ್ಟಿಡ್ [[ರಾಮ]] ಬುಕ್ಕೊ [[ಲಕ್ಷ್ಮಣ]] ನಕುಲೆನ ಮಿತ್ತ್ ಪ್ರತೀಕಾರ ದೆತೊನುವೆರ್.

[[ರಾಮಾಯಣ]] ಡ್, [[ರಾವಣ]] [[ಸೀತಾ]] ಗ್ ಅರೆನ ಅರಮನೆಡ್ ಒಂಜಿ ಜಾಗೆನ್ ಕೊರ್ಪೆ, ಆಂಡ ಆಲ್ ನಿರಾಕರಣೆ ಮಲ್ಪುವೆ, ಬದಲಾದ್ 14 ವರ್ಸೊಗು ಗಡಿಪಾರ್ ಡ್ ಉಪ್ಪೆರೆ ಆಯ್ಕೆ ಮಲ್ಪುವೆ, ರಾಮೆ ತನ್ನನ್ ರಕ್ಷಣೆ ಮಲ್ಪುನ ನಿರೀಕ್ಷೆಡ್ ಉಪ್ಪುವೆ. ರಾವಣೆ ಅಪಗ ದೇವಸ್ಥಾನದ ಬರಿಟ್ ಒಂಜಿ ನೈಸರ್ಗಿಕ ಉದ್ಯಾನವನೊನು ಸೃಷ್ಟಿ ಮಲ್ತೆರ್ ಅಲ್ಪ ಸೀತೆ ಕಾತೊಂದು ಇತ್ತೆರ್, ಇತ್ತೆ ಉಂದೆನ್ ಹಕ್ಕಲ ಬೊಟಾನಿಕಲ್ ಗಾರ್ಡನ್ ಪಂಡ್ದ್ ಲೆಪ್ಪುವೆರ್. ಅಸುರೆರೆನ ರಕ್ಷಣೆಡ್ ಸೀತೆ ಸ್ನಾನ ಮಲ್ತಿನ ಜಾಗೆ ಸುತ್ತಮುತ್ತದ ನದಿ ಪನ್ಪೆರ್ ಅಸುರ ಪೊಣ್ಣುಲು ರಾಮನ ಆಗಮನೊಗು ಮುಟ್ಟ ಸೀತೆನ್ ರಕ್ಷಣೆ ಮಲ್ತೆರ್. ಹನುಮಂತ ಸೀತೆನ್ ಸುರುಕು ತೂದು ರಾಮನ ಪರಕೆದ ಚಿಹ್ನೆ ಆದ್ ಮುದ್ರೆದ ಉಂಗುರ ಕೊರಿನ ಜಾಗೆಲಾ ಉಂದುಂದ್ ಪನ್ಪೆರ್. ಈ ದೇವಸ್ಥಾನ ಜಗತ್ತುದ ಏಕೈಕ ಸೀತಾ ದೇವಸ್ಥಾನ ಪಂದ್ ನಂಬಿಕೆ ಉಂಡು.
ಸುರುಟು, ಈ ಜಾಗೆಡ್ [[ರಾಮ]], [[ಲಕ್ಷ್ಮಣ]] ಬುಕ್ಕೊ [[ಸೀತಾ]] ನ್ ಪ್ರತಿನಿಧಿಸವುನ ಕಲ್ಲುಲೆನ್ ದೀದ್ ಒಂಜಿ ಸರಳ ದೇವಸ್ಥಾನ ಇತ್ತ್ಂಡ್. [[ಶ್ರೀಲಂಕಾ]] ಡ್ದ್ ಬತ್ತಿನ ಭಾರತೀಯ ತಮಿಳುಲು (ಭಾರತೀಯ ತಮಿಳುಲು ಬ್ರಿಟಿಷ್ ಸಿಲೋನ್ ಡ್ದ್ ಬತ್ತಿನ ಒಪ್ಪಂದದ ಕಾರ್ಮಿಕೆರ್ ಆದ್ ಇಲ್ಲಗ್ ಬತ್ತೆರ್), ಅಪಗ ಅಕುಲು ಸ್ವತಃ ಇತ್ತೆದ ದೇವಸ್ಥಾನೊನು ನಿರ್ಮಾಣ ಮಲ್ತೆರ್. ಇನಿಕ್ಲಾ, ಈ ದೇವಸ್ಥಾನೊನು ಸ್ಥಳೀಯ ಶ್ರೀಲಂಕಾದ ತಮಿಳುಲೆಡ್ದ್ ಶ್ರೀಲಂಕಾದ ಭಾರತೀಯ ತಮಿಳುಲು ನಡಪಾವೊಂದುಲ್ಲೆರ್. ಇಂದೆನ್ ಮುಖ್ಯವಾದ್ ಭಾರತೀಯೆರ್ [[ರಾಮಾಯಣ]] ಗ್ ತೀರ್ಥಯಾತ್ರೆ ಆದ್ ತೂಪೆರ್.

==ಸ್ಥಳ==
ಸೀತಾ ಎಲಿಯಾ ಅತ್ತ್ಂಡ ಸೀತಾ ದೇವಸ್ಥಾನ ಪೆರಾಡೆನಿಯ-ಬದುಲ್ಲಾ-ಚೆಂಕಲಾಡಿ ಹೆದ್ದಾರಿಡ್ ನುವಾರ ಎಲಿಯಾದ ಮುಖ್ಯ ಊರುದ ಆಗ್ನೇಯೊಡು ಸುಮಾರ್  ಉಂಡು. ಸುಮಾರ್  ದೇವಸ್ಥಾನೊದ ಆಗ್ನೇಯೊಡು ಹಕ್ಕಲ ಬೊಟಾನಿಕಲ್ ಗಾರ್ಡನ್ ಉಂಡು, ಉಂದು ರಾಮಾಯಣದ ಪ್ರಕಾರ ರಾವಣೆರ್ ಸೀತೆಗ್ ಸೃಷ್ಟಿ ಮಲ್ತಿನ ಉದ್ಯಾನಂದ್ ನಂಬುನವು.
==ಸಾಂಪ್ರದಾಯಿಕ ಕತೆ==
ದೇವಸ್ಥಾನದ ಬರಿಟ್ ಒಂಜಿ ತೋಡು ಪರಪುಂಡು, ಉಂದು ಅಶೋಕ ವಾತೀಕೊಡು ಬಂಧನೊಡು ಇತ್ತಿನ ಪೊರ್ತುಡು ಸೀತೆ ದೇವಿನ ಅಗತ್ಯೊಲೆನ್ ಪೂರೈಸೆರೆ ರಚನೆ ಆಂಡ್ ಪನ್ಪೆರ್. ಸೀತೆ ಈ ತೋಡುಡು ಮೀವೊಂದಿತ್ತೆರ್ ಪನ್ಪಿನ ನಂಬಿಕೆ ಉಂಡು. ತೋಡುದ ಪಿದಯಿದ ಕಲ್ಲ್ ದ ಮಿತ್ತ್ ವೃತ್ತಾಕಾರದ ಖಿನ್ನತೆಲು ಉಂಡು, ಅವು ಹನುಮಾನ್ ದೇವೆರೆನ ಪಾದದ ಗುರುತುಲು ಪಂಡ್ದ್ ಪರಿಗಣಿಸವೆರ್. ರಾಮಾಯಣದ ಪ್ರಕಾರ ಈ ಜಾಗೆಡ್ ಹನುಮಂತೆರ್ ಸೀತೆನ್ ಭೇಟಿಯಾದ್ ರಾಮನ ಮುದ್ರೆದ ಉಂಗುರೊನು ವಾಗ್ದಾನೊದ ಸಂಕೇತೊ ಆದ್ ಕೊರ್ಪೆರ್. ಅಂಚನೆ, ರಾವಣೆ ರಾಮನ ಆಗಮನೊಗು ಸೀತೆಗ್ ಒಂಜಿ ನೈಸರ್ಗಿಕ ಉದ್ಯಾನೊನು ಸೃಷ್ಟಿ ಮಲ್ತೆರ್, ಉಂದೆನ್ ಇತ್ತೆ ``ಹಕ್ಕಲ ಬೊಟಾನಿಕಲ್ ಗಾರ್ಡನ್* ಪಂಡ್ದ್ ಲೆಪ್ಪುವೆರ್. ಪೌರಾಣಿಕ ಮಹತ್ವೊಡು ಸಮೃದ್ಧವಾದ್ ಉಪ್ಪುನ ಈ ಜಾಗೆ ಸೀತೆನ ಭಕ್ತಿ ಬುಕ್ಕೊ ಸಹಿಷ್ಣುತೆದ ಕತೆನ್ ಗೌರವಿಸವುನ ಭಕ್ತೆರೆನ್ ಬುಕ್ಕೊ ಪ್ರವಾಸಿಲೆನ್ ಆಕರ್ಷಣೆ ಮಲ್ಪುಂಡು.

## ಉಲ್ಲೆಕೊಲು

ವರ್ಗೊ:ಶ್ರೀಲಂಕಾದ ಧಾರ್ಮಿಕೊ ಜಾಗೊಲು
ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024
ಗುರ್ದ್ಬಸರ್

"ಗುರ್ದ್ಬಸರ್" ಅತ್ತ್ಂಡ "ಅಜೆರ್ಬೈಜಾನಿ ವುಲ್ಫ್ಹೌಂಡ್" ಪಂಡ ಅಜೆರ್ಬೈಜಾನ್ ದ ಒಂಜಿ ಜಾನುವಾರುಲೆನ್  ಕಾವಲು ಮನ್ಪುನ ನಾಯಿದ ತಳಿ. ಉಂದು ಮುಖ್ಯವಾದ್ ಕುರಿ ಸಾಕಾಣಿಕೆಡ್ ಕುರಿತ  ಗುಂಪುದ ನಿರ್ವಹಣೆಗ್ ಬಳಕೆಗ್ ಆಪುಂಡು.

File:Qurdbasar 2.jpg 

## ಪ್ರಮಾಣ
ಈ ತಳಿ ಮುಖ್ಯವಾದ್ ಅಜೆರ್ಬೈಜಾನ್ ದೇಶೊಡು ಪಸರಿದ್ ಉಂಡು ಬುಕ್ಕೊ ಉಂದು ಮುಲ್ಪ ರೂಪುಗೊಂಡಿತ್ತ್ಂಡ್. ವಿಶೇಷವಾದ್ ``ಕರಾಬಾಖ್* ಪ್ರದೇಶೊಡು: ಫುಜುಲಿ ಜಿಲ್ಲೆ, ಕುಬಾಡ್ಲಿ ಜಿಲ್ಲೆ, ಲಾಚಿನ್ ಜಿಲ್ಲೆ, ಕಲ್ಬಜಾರ್ ಜಿಲ್ಲೆ ಜಿಲ್ಲೆಲು, ಅಂಚನೆ ಗುಬಾ-ಖಚ್ಮಾಜ್ ಆರ್ಥಿಕ ಪ್ರದೇಶ, ಖಿಜಿ ಜಿಲ್ಲೆ, ಶಾಮಾಖಿ ಜಿಲ್ಲೆ, ಇಸ್ಮಾಯಿಲಿ ಜಿಲ್ಲೆ, ಗಡಬಾಯಿ ಜಿಲ್ಲೆ, ಲೆರಿಕ್ ಜಿಲ್ಲೆ, ಬುಕ್ಕೊ ಖಜಾಕ್ಸ್ ಜಿಲ್ಲೆಲೆಡ್ ಜಾಸ್ತಿ ಬಳಕೆ ಆಪುಂಡು. ಅವು ಮುಖ್ಯವಾದ್ ಕುರಿ ಬುಕ್ಕೊ ಚಳಿಗಾಲದ ಪ್ರದೇಶೊಲೆಡ್ ದೀಪೆರ್. ಅವು ಪರ್ವತ ಬುಕ್ಕೊ ಬಯಲು ಜಾಗೆಲೆಗ್ ಸೂಕ್ತವಾಯಿನವು.
== ಸೇವೆದ ಪ್ರದೇಶ ==
ಸುರುಟು, *'ಗುರ್ದ್ಬಸಾರ್** ಲೆನ್ ಅಜೆರ್ಬೈಜಾನಿ ಕಾರವಾನ್ ಲೆನ್, ಕುರಿತ ಗುಂಪುಲೆನ್, ಇಲ್ಲ್ ಲೆನ್ ಬುಕ್ಕೊ ಜಮಿನ್ ನ್ ರಕ್ಷಣೆ ಮಲ್ಪರೆ ಉಪಯೋಗ ಮಲ್ತೆರ್. ಅವು ಅಕ್ಲೆನ ಮಾಲೀಕೆರೆಗ್ ಬುಕ್ಕೊ ಅಕ್ಲೆನ ಕುಟುಂಬೊಗು ನಿಷ್ಠೆಡ್ ಗುರುತಿಸಲ್ಪಡುಂಡು. ಅಪರಿಚಿತೆರೆ ಮಿತ್ತ್ ಗುರ್ದ್ಬಸರ್ ಮಸ್ತ್ ಕ್ರೂರಿ. ಅಕ್ಲೆನ ಎಚ್ಚಿನ ದೈಹಿಕ ಕಾರ್ಯಕ್ಷಮತೆ ಬುಕ್ಕೊ ನಿಷ್ಠೆ ಅಕ್ಲೆನ ರಕ್ಷಣೆಡ್ ಪಾಲ್ ಪಡೆಯೆರೆ ಕಾರಣ ಆಪುಂಡು. ಇತ್ತೆ, ಉಂದು ಮುಖ್ಯವಾದ್ ಕಾಡ್ದ ಪ್ರಾಣಿಲೆಡ್ದ್ ಹಿಂಡುಲೆನ್ ರಕ್ಷಣೆ ಮಲ್ಪೆರೆ ಉಪಯೋಗ ಆಪುಂಡು.

== ವೈಶಿಷ್ಟ್ಯೊಲು ==
ಅವು ಮಧ್ಯಮ ಬುಕ್ಕೊ ಮಲ್ಲ ದೇಹ ರಚನೆನ್ ಪಡೆಯೊಂದಿಪ್ಪುಂಡು. ಮಾಸ ಬುಕ್ಕೊ ಮೃದು ಚರ್ಮ ಅರೆನ ಕತ್ತಿತ್ತ ಮುದೆಲ್ ಡ್ ಒಂಜಿ ಗಂಟುನ್ ರೂಪಿಸವುಂಡು. ಉಂದು 3 ವರ್ಸೊದ ಪ್ರಾಯೊಡು ಬುಲೆಪುಂಡು. 15 ವರ್ಷ ಅತ್ತಂದೆ ಅಯಿಡ್ದ್ ಜಾಸ್ತಿ ಬದುಕುನ ನಾಯಿಲೆನ್ ದೀರ್ಘಾಯುಷ್ಯದ ನಾಯಿಲು ಪಂದ್ ಲೆಪ್ಪುವೆರ್. ಉಂದೆಕ್ ಸ್ನಾಯುಲೆನ ತಲೆ ಉಂಡು. ಅಯಿಕ್ಲೆನ ಕೆಳ ದವಡೆಲು ಅಗಲವಾದ್ ತೆರೆದಿಪ್ಪುಂಡು ಬುಕ್ಕೊ ಎಡ್ಡೆ ಅಭಿವೃದ್ಧಿ ಆತ್ಂಡ್. ಐತ ಮೂಂಕು ಮಲ್ಲ, ಹೆಚ್ಚಾದ್ ಕಪ್ಪು. ಕಿನ್ನಿಲು ಕಣ್ಣ್ ಗ್ ನೇರ ಪ್ರಮಾಣೊಡು ಉಪ್ಪುಂಡು. ದಂತೊಲು ಎಡ್ಡೆ ರೀತಿಡ್ ಅಭಿವೃದ್ಧಿ ಆತ್ಂಡ್. ಅಕ್ಲೆಗ್ ಬೊಲ್ದು ದಂತ ಉಂಡು. ಅಕ್ಲೆಗ್ ಗಟ್ಟಿ ಕತ್ತಿ ಉಂಡು.
ಆಣುಲು 72&nbsp;cm ಬುಕ್ಕೊ ಪೊಣ್ಣುಲು 66&nbsp;cm ಎತ್ತರ ಉಪ್ಪುಂಡು. ಪುರುಷೆರೆನ ತೂಕ ೫೨&nbsp;ಕೆಜಿ, ಪೊಣ್ಣುಲೆನ ತೂಕ ೪೨&nbsp;ಕೆಜಿ.
== ತುಪ್ಪಳ ==
ಮೂಲತಃ, ಅವುಲು ದಪ್ಪದ ತುಪ್ಪಳ/ಕೂದಲ್ ಉಪ್ಪುಂಡು. ತುಪ್ಪೆದ ವ್ಯತ್ಯಾಸೊಗು ಕಾರಣವಾದ್, ನಾಯಿಲೆನ್ 2 ಬಗೆಟ್ ವಿಂಗಡಿಸವೆರ್:

* **ಸ್ಪಾರ್ಸ್ ಟೈಪ್''' - ಕೂದಲ್ದ ಉದ್ದ 5-8&nbsp;cm, ಬುಕ್ಕೊ ಕೆಲವೊಂಜಿ ಸಂದರ್ಭೊಡು, ಬಾಲದ ಪ್ರದೇಶ ದಪ್ಪ ಬುಕ್ಕೊ ದಟ್ಟವಾದ್ ಕೂದಲ್ ಉಪ್ಪುಂಡು.
* "'ಚಿಕ್ಕ ಕೂದಲ್ದ ಬಗೆ'" - ಉಂದು ದಪ್ಪದ ಕೂದಲ್, ಸಣ್ಣ ಕೂದಲ್ ಉಪ್ಪುಂಡು. ತುಪ್ಪೆದ ಕೆಳ್ಗ್ ಉಪ್ಪುನ ಚರ್ಮ ಎಡ್ಡೆ ರೀತಿಡ್ ಅಭಿವೃದ್ಧಿ ಆತ್ಂಡ್. ಕತ್ತಿಟ್ ಪರಿಮಳದ ರಗ್ಗು ಇಜ್ಜಿ.
## ಸ್ವಯಂ ವರ್ತನೆದ ಲಕ್ಷಣೊಲು
ಉಂದೆಕ್ ಒಂಜಿ ಗಟ್ಟಿ, ಕಾಂಪ್ಯಾಕ್ಟ್ ದೇಹ ಉಂಡು. ಅವು ಕ್ರಿಯಾತ್ಮಕ ರೂಪೊಡು ರಕ್ಷಣೆನ್ ಪಡೆಯೊಂದಿಪ್ಪುಂಡು.

## ಕ್ರಿಯೆಲು
ಉಂದು ಉಚಿತ, ಅವಸರ ಇಜ್ಜಿ. ಚಲನೆದ ಪೊರ್ತುಡು ಎದುರುದ ಬುಕ್ಕೊ ಪಿರವುದ ಕಾರ್ ಲು ಮುಕ್ತವಾದುಂಡು.

## ಗುರುತು
ಫೆಬ್ರವರಿ ೭, ೨೦೦೮ಡ್ "ಕಾಕೇಶಿಯನ್ ಡಾಗ್ ಬ್ರೀಡ್ಸ್" ಪನ್ಪಿನ ಸಾರ್ವಜನಿಕ ಸಂಘದ ಸಭೆಟ್ ಅಯಿತ ಮಾನದಂಡೊಲೆನ್ ಪ್ರೋಟೋಕಾಲ್ ಸಂಖ್ಯೆ ೦೧-೦೨೦೮ ಡ್ದ್ ಅನುಮೋದಿಸಯೆರ್.
## ನಾಯಿ ಜಗಳೊಲು
ಅಜೆರ್ಬೈಜಾನ್ ದೇಶೊಡು ನಾಯಿಲೆನ ಜಗಳದ ಇತಿಹಾಸ ಪಿರಾಕ್ ದ ಕಾಲೊಗು ಪೋಪುಂಡು. ಯುದ್ಧೊಲೆನ್ ವಿಶೇಷವಾದ್ ರಜೆದ ಪೊರ್ತುಡು ಆಯೋಜಿಸೊಂದಿತ್ತೆರ್. ಈ ಉದ್ದೇಶೊಗು ನಾಯಿಲೆಗ್ ವಿಶೇಷವಾದ್ ನುಪ್ಪು ಕೊರ್ಪೆರ್. ಜಗಳೊಡು ನಾಯಿಲೆನ ದುರ್ಬಲ ಬಿಂದುಲೆನ್ ಕಮ್ಮಿ ಮಲ್ಪರೆ, ಕಿನ್ನಿ ಬುಕ್ಕೊ ಬಾಲೊದ ಭಾಗೊಲೆನ್ ಕತ್ತರಿಸೊಡು. ಈ ಶಸ್ತ್ರಚಿಕಿತ್ಸೆ ಸಾಮಾನ್ಯವಾದ್ ನಾಯಿಲು ಎಲ್ಯ ಉಪ್ಪುನಗ ಮಲ್ಪುವೆರ್. ಈ ಜಗಳೊಲು ಇನಿಕ್ಲಾ ಉಂಡು. ನಾಯಿ ಜಗಳೊಲೆನ ಅಭಿಮಾನಿಲೆನ್ ಅಜೆರ್ಬೈಜಾನ್ ದ ಪ್ರತಿಯೊಂಜಿ ಪ್ರದೇಶೊಡು ತೂವೊಲಿ.
## ಚಿತ್ರಗಳು

File:Qurdbasar 5.jpg
File:Qurdbasar 2.jpg
File:Qurdbasar 1.jpg
File:Qurdbasar.jpg


## ಉಲ್ಲೆಕೊಲು

ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024
ಜಾನಕಿ ದೇವಸ್ಥಾನ

**ಜಾನಕಿ ದೇವಸ್ಥಾನ**
ನೇಪಾಳದ ಪ್ರಸಿದ್ಧ ಜಾನಕಿ ದೇವಸ್ಥಾನ ಸೀತಾ ದೇವಿಗ್ ಸಮರ್ಪಿತವಾದ್ ಉಪ್ಪುನ ಒಂಜಿ ಪವಿತ್ರ ಜಾಗೆ. ಈ ದೇವಸ್ಥಾನದ ವಾಸ್ತುಶಿಲ್ಪ ಹಿಂದೂ ಬುಕ್ಕೊ ಕೊಯಿರಿ ನೇಪಾಳಿ ಶೈಲಿಲೆನ ಅದ್ಭುತ ಮಿಶ್ರಣ. ಹಿಂದೂ ಪುರಾಣದ ಪ್ರಕಾರ ಉಂದು ಸೀತೆ ದೇವಿನ ಜನ್ಮಸ್ಥಳ ಬುಕ್ಕೊ ಶ್ರೀ ರಾಮನ ಮದಿಮೆ ಆಯಿನ ಯಾತ್ರಾ ಸ್ಥಳ ಪಂಡ್ ದ್ ನಂಬಿಕೆ ಉಂಡು. ಸೀತೆ ಬುಕ್ಕೊ ರಾಮನ ಆಶೀರ್ವಾದ ಪಡೆಯೆರೆ ಬುಕ್ಕೊ ಪವಿತ್ರತೆನ್ ಅನುಭವಿಸೆರೆ ಭಕ್ತೆರ್ ಉತ್ಸಾಹೊಡು ಮುಲ್ಪ ಬರ್ಪೆರ್. ಈ ದೇವಸ್ಥಾನೊಡು ಮೂಜಿ ಮಹಡಿದ, ಪೊರ್ಲುದ ವಿನ್ಯಾಸ ಉಂಡು, ಉಂದು ಅಯಿತ ಅಪರೂಪದ ಸೌಂದರ್ಯೊಡು ಪ್ರೇಕ್ಷಕೆರೆನ್ ಮಂತ್ರಮುಗ್ಧ ಮಲ್ಪುಂಡು.

## ಹಿನ್ನೆಲೆ
ಭಾರತೊಡು ರಾಮನ ದೇವೆರೆಗ್ ಸಮರ್ಪಿತವಾದ್ ಮಸ್ತ್ ಯಾತ್ರಾ ಜಾಗೆಲು ಉಪ್ಪುನಗ, ಸೀತಾ ದೇವಿಗ್ ಸಂಬಂಧ ಪಟ್ಟಿನ ಧಾರ್ಮಿಕ ಹಿನ್ನೆಲೆದ ದೇವಸ್ಥಾನೊಲು ಅಪರೂಪ. ಕಂಡನಿಗ್ ಇತ್ತಿನ ಭಕ್ತಿದ ತೀವ್ರತೆದ ಸಂಕೇತ ಆಯಿನ ಅಪ್ಪೆ ಸೀತೆ ರಾಮನ ಸಂತೋಷ ದುಃಖೊನು ಪಾಲ್ ಮಲ್ತೊಂದು ನರಮಾನಿಲೆನ ಬದ್‌ಕ್ ಗ್ ಬೊಲ್ಪು ಆದ್ ಉಂತಿನ ಮಾಮಲ್ಲ ದೇವತೆ. ಸೀತೆ ದೇವಿ ತನ್ನ ಶಕ್ತಿ ಬುಕ್ಕೊ ತ್ಯಾಗದ ಮೂಲಕ ಪವಿತ್ರತೆದ ಮಹತ್ವೊನು ಘೋಷಣೆ ಮಲ್ತೆರ್. ಮನುಷ್ಯಕುಲದ ಮೋಕ್ಷಗಾದ್ ಭೂಮಿಡ್ ಅವತಾರ ಪಡೆಯಿನ ರಾಮನ ದೇವೆರೆಗ್ ಸಮರ್ಪಿತವಾದ್ ಮಸ್ತ್ ದೇವಸ್ಥಾನೊಲೆಡ್ಲಾ ಅಪ್ಪೆ ಸೀತೆನ ಆರಾಧನೆ ನಡಪುಂಡು.

## ಸೀತೆ ದೇವಿನ ಪುಟ್ಟುದಿನ ಊರು
ಸೀತೆ ದೇವಿನ ಜನ್ಮಸ್ಥಳ ಪಂಡ್ದ್ ಪುದರ್ ಪೋಯಿನ ನೇಪಾಳ ದೇಶದ ಜನಕ್ಪುರ್ ಡ್ ಉಪ್ಪುನ ರಾಮ ಜಾನಕಿ ದೇವಸ್ಥಾನ ಅಲೆಮಾರಿ ಭಕ್ತೆರೆನ ಪವಿತ್ರ ಯಾತ್ರಾ ಜಾಗೆ ಆದ್ ಸೀತಾ ದೇವಿನ ಇತಿಹಾಸೊನು ಪ್ರತಿಬಿಂಬಿಸವುಂಡು. ಜಾನಕ ಅರಸುನ ಪೆರ್ಮೆದ ಗುರುತುನ್ ದೀವೊಂದಿತ್ತಿನ ಜನಕ್ಪುರ ವಿದೇಹ ರಾಜ್ಯೊದ ರಾಜಧಾನಿ ಆದಿತ್ತ್‌ಂಡ್ ಪನ್ಪಿನ ನಂಬಿಕೆ ಉಂಡು.

## ಇತಿಹಾಸ
ವಾಲ್ಮೀಕಿನ ರಾಮಾಯಣೊಡು ಪನ್ಪಿಲೆಕ ಅರಸು ಜನಕ ತನ್ನ ಕಂಡೊನು ತೂವೊಂದು ಇತ್ತಿನಗ ಒಂಜಿ ಪೆಟ್ಟಿಗೆದ ಉಲಯಿ ಬಾಲೆದ ರೂಪೊಡು ಸೀತೆ ದೇವಿನ್ ತೂಯೆರ್. ಆಲೆನ್ ತನ್ನ ಮಗಲ್ ಪಂಡ್ದ್ ಬುಲೆಪಾದ್ ಬುಲೆಪಾದ್ ಕೊರ್ನ ಜಾನಕೆ ಸೀತೆನ್ ಜನಕರಾಜೆರೆನ ಮಗಲ್ ಪಂದ್ ಪ್ರಸಿದ್ಧ ಮಲ್ತೆರ್. ಈ ಪವಿತ್ರವಾಯಿನ ಹಿನ್ನೆಲೆನ್ ಪ್ರತಿನಿಧಿಸವುನ ದೇವಸ್ಥಾನೊಗು "ಜಾನಕಿ ಮಂದಿರ" ಪನ್ಪಿ ಪುದರ್ ದೀತೆರ್.

## ದೇವಸ್ಥಾನದ ಮಹಿಮೆ
ಈ ದೇವಸ್ಥಾನ ಭವ್ಯವಾದ್ ಉಂಡು ಬುಕ್ಕೊ ಕ್ರಿ.ಶ. ೧೧ನೆ ಬುಕ್ಕೊ ೧೨ನೆ ಶತಮಾನೊಲೆನ ನೆನಪುಲೆನ್ ಒರಿಪಾದ್ ದೀತಿನ ಅವಶೇಷೊಲೆನ ಮೂಲಕ ಉಂದು ಅಯಿತ ವಿಶಿಷ್ಟತೆನ್ ಮಸ್ತ್ ವರ್ಧನೆ ಮಲ್ಪುಂಡು. ನೌಲಖಾ ದೇವಸ್ಥಾನ ಪಂಡ್ದ್ ಲಾ ಪುದರ್ ಪಡೆಯಿನ ಈ ಜಾನಕಿ ದೇವಸ್ಥಾನೊನು 1910ಡ್ ರಾಣಿ ಬೃಷ್ ಭಾನು ನಿರ್ಮಾಣ ಮಲ್ತೆರ್. ದೇವಸ್ಥಾನ ನಿರ್ಮಾಣಕ್ಕೆ ಒಂಜೊಂಜಿ ಲಕ್ಷ ರೂಪಾಯಿ ಖರ್ಚು ಮಲ್ತೆರ್. ಸುಮಾರ್ 4860 ಚದರ ಮೀಟರ್ ವಿಸ್ತೀರ್ಣೊಡು ಪಗರಿದ್ ಉಪ್ಪುನ ಈ ದೇವಸ್ಥಾನ ಸೀತೆ ಅಪ್ಪೆನ ತೇಜಸ್ಸುದ ಬೊಲ್ಪು ಪಸರೊಂದಿಪ್ಪುನ ಒಂಜಿ ಪವಿತ್ರ ಜಾಗೆ ಈ ದೇವಸ್ಥಾನ ತನ್ನ ವೈಭವೊಡು ಜನೊಕುಲೆನ್ ಆಕರ್ಷಣೆ ಮಲ್ಪುಂಡು ಬುಕ್ಕೊ ಸೀತೆ ಬುಕ್ಕೊ ರಾಮನ ಧರ್ಮನಿಷ್ಠ ನೆನಪುಲೆನ್ ಜೀವಂತವಾದ್ ದೀಪುಂಡು.

## ಉಲ್ಲೇಕೊಲು
ಲಕ್ಷದ್ವೀಪ

**ಲಕ್ಷದ್ವೀಪ** (ಮಲಯಾಳೊಡು ̲ ಲಕ್ಷದ್ವೀಪ) ಭಾರತದ ಒಂಜಿ ಕೇಂದ್ರಾಡಳಿತ ಪ್ರದೇಶ. ಉಂದು 36 ದ್ವೀಪೊಲೆನ ಒಂಜಿ ದ್ವೀಪಸಮೂಹ ಆದುಂಡು, ಉಂದು ಪಶ್ಚಿಮೊಡು ಅರೇಬಿಯನ್ ಸಮುದ್ರ ಬುಕ್ಕೊ ಪೂರ್ವೊಡು ಲಕ್ಕಾಡಿವ್ ಸಮುದ್ರೊದ ನಡುಟು ಕಡಲ ಗಡಿ ಆದ್ ಸೇವೆ ಮಲ್ಪುಂಡು. ಉಂದು ಭಾರತೊದ ಮಲಬಾರ್ ಕರಾವಳಿಡ್ದ್ 200 ರ್ದ್ 440 ಕಿ.ಮೀ (120 ರ್ದ್ 270 ಮೈಲ್) ದೂರೊಡು ಉಂಡು.
ಲಕ್ಷದ್ವೀಪ ಪನ್ಪಿನ ಪುದರ್ ದ ಅರ್ಥ ಮಲಯಾಳಂ ಬುಕ್ಕೊ ಸಂಸ್ಕೃತ ಬಾಸೆಡ್ **ನೂದು ಸಾವಿರ ದ್ವೀಪೊಲು** (ಲಕ್ಷದ್ವೀಪ; ಒಂಜಿ ಲಕ್ಷ ದ್ವೀಪೊಲು) ಪನ್ಪಿನ ಅರ್ಥ ಉಂಡು, ಬುಕ್ಕೊ ಲಕ್ಕಡಿವ್ ದ್ವೀಪೊಲು ನೂದು ದ್ವೀಪೊಲೆನ ದ್ವೀಪಸಮೂಹೊದ ಒಂಜಿ ಭಾಗ ಮಾತ್ರ.
ಈ ಪ್ರಾಂತ್ಯೊಡು ಜೆಸೇರಿ ಪ್ರಾಥಮಿಕ ಬುಕ್ಕೊ ಮಸ್ತ್ ಪಾತೆರುನ ಮೂಲ ಬಾಸೆ.[೧][೨] ಈ ದ್ವೀಪೊಲು ಭಾರತೊದ ಬಜೀ ಎಲ್ಯ ಕೇಂದ್ರಾಡಳಿತ ಪ್ರದೇಶೊಲು ಬುಕ್ಕೊ ಅಯಿತ ಒಟ್ಟು ಮೇಲ್ಮೈ ವಿಸ್ತೀರ್ಣ ಸುಮಾರ್ 32 ಕಿ.ಮೀ.2 (12 ಚದರ ಮೈಲಿ) ಆದುಂಡು.
ಲಕ್ಷದ್ವೀಪ ಆವೃತ ಪ್ರದೇಶ ಸುಮಾರ್ 4,200 ಕಿ.ಮೀ. (1,600 ಚದರ ಮೈಲಿ) ಆದುಂಡು. 20,000 ಕಿ.ಮೀ. (7,700 ಚದರ ಮೈಲಿ) ಪ್ರಾದೇಶಿಕ ಜಲ ಪ್ರದೇಶ ಬುಕ್ಕೊ 400,000 ಕಿ.ಮೀ. (150,000 ಚದರ ಮೈಲಿ) ದ ವಿಶೇಷ ಆರ್ಥಿಕ ವಲಯ ವಿಸ್ತೀರ್ಣ ಉಂಡು. ಈ ಪ್ರದೇಶೊ 10 ಉಪವಿಭಾಗೊಲೆನ್ ಒಟ್ಟು ಮಲ್ತ್ ದ್ ಒಂಜಿ ಭಾರತೀಯ ಜಿಲ್ಲೆನ್ ರೂಪಿಸವುಂಡು. ಕಾವರಟ್ಟಿ ಕೇಂದ್ರಾಡಳಿತ ಪ್ರದೇಸೊದ ರಾಜಧಾನಿ ಆದ್ ಸೇವೆ ಮಲ್ಪುಂಡು ಬುಕ್ಕೊ ಈ ಪ್ರದೇಶ ಕೇರಳ ಉಚ್ಚ ನ್ಯಾಯಾಲಯದ ವ್ಯಾಪ್ತಿಗ್ ಬರ್ಪುಂಡು.
ಈ ದ್ವೀಪೊಲು ಲಕ್ಷದ್ವೀಪ್-ಮಾಲ್ಡೀವ್ಸ್-ಚಾಗೋಸ್ ದ್ವೀಪೊಲೆನ ಗುಂಪುದ ಉತ್ತರ ತುದಿ,[೩] ಉಂದು ಒಂಜಿ ವಿಶಾಲ ಸಮುದ್ರದಡಿತ ಪರ್ವತ ಶ್ರೇಣಿದ ಶಿಖರೊಲು, ಚಾಗೋಸ್-ಲಕ್ಷದ್ವೀಪ್ ರಿಡ್ಜ್. ಲಕ್ಷದ್ವೀಪೊಡು ಮೂಲತಃ ೩೬ ದ್ವೀಪೊಲು ಇತ್ತ್ಂಡ್; ಆಂಡಲಾ, ಸಮುದ್ರದ ಸವೆತೊಡ್ದಾವರ, ಪರಾಲಿ ೧ ದ್ವೀಪ ಮುರ್ಕುದ್ ೩೫ ದ್ವೀಪೊಲು ಬುಡ್ದು ಪೋತುಂಡು.[೪]

## ಉಲ್ಲೇಕೊಲು
ಪಿನ್ನಾವಾಲ ಆನೆದ ಆಶ್ರಮ

ಪಿನ್ನಾವಾಲಾ ಆನೆದ ಅನಾಥ ಆಶ್ರಮ ಶ್ರೀಲಂಕಡ್ ಉಂಡು ಮೂಲು ಬೇತೆ ಬೇತೆ ನಮೂನೆದ ಅನೆನ್ ಸಾಂಕುವೆರ್. ಏಷ್ಯಾ ಖಂಡಡ್ ಉಪ್ಪುನ ಮಾತ ಆನೆದ ಒಂಜೊಂಜಿ ಗುಂಪು ಉಂಡು. 2023 ಡು ಒಟ್ಟು 71 ಆನೆ ಇತ್ತ್ಂಡ್. ಅಯಿಟ್ 30 ಆಣ್ ಆನೆಲಾ 41 ಪೊಣ್ಣು ಆನೆಲಾ ಇತ್ತ್ಂಡ್. ಪಿನ್ನಾವಲಾ ಏಷ್ಯಾಡ್ ಮಲ್ಲ ಅನೆ ಸಾಂಕುನ ಜಾಗೆ. ಮುಲ್ಪ ಆನೆದ ಚಾಕ್ರಿ ಭಾರೀ ಪೊರ್ಲುಡು ಮಲ್ಪುವೆರ್. 1975 ಡ್ ಶ್ರೀಲಂಕಾ ಡಿಪಾರ್ಟ್ಮೆಂಟ್ ಆಫ಼್ ವೈಲ್ಡ್ ಲೈಫ್ ಕನ್ಸರ್ವೇಶನ್ ಇಂದೆನ್ ಸ್ಥಾಪನೆ ಮಲ್ತೆರ್. 2021 ನೇ ಇಸವಿಡ್ ಸುರಂಗಿ ಪನ್ಪಿ ಒಂಜಿ ಆನೆ ಅವಳಿ-ಜವಳಿ ಕಿನ್ನಿಲೆಗ್ ಜನನ ಕೊರ್ತಂಡ್. ಪಿನ್ನಾವಾಲ ಅನೇನ್ ಸಾಂಕುಣ ಜಾಗೆ ಸುಮಾರ್ 25 ಎಕ್ರೆ ಉಂಡು.

## ಆನೆ ಚಾಕ್ರಿದ ಸಮಯೊಲು
ಕಾಂಡೆ 8.30 ಗ್ ಆಶ್ರಮ ಓಪನ್ ಅಪುಂಡು.
9-945 ಗ್ಲಾ 12 • 12 45 ಗೆ ಆನೆಗೆ ತಿನಿಯೆರೆ ಕೊರ್ಪಿನ ಸಮಯ
ಇಂಚನೆ ದಿನಕ್ಕ್ ರಡ್ಡ್ ಸರ್ತಿ ಪೇರ್ ಕೋರ್ಪೆರ್.
ಬುಕ್ಕ ತುಧೆ ನೀರ್ ಗ್ ಗೊಬ್ಯೆರೆ, ಸ್ವಚ್ಛಂದವಾದ್ ವಿಹಾರಗ್ ಬುಡ್ಪೆರ್. 
ಬಯ್ಯಗ್ 6 ಗಂಟೆ ಮುಟ್ಟ ಆಶ್ರಮ ಪ್ರವಾಸ ಬತ್ತಿನಕ್ಲೆಗ್ ಓಪನ್ ಉಪ್ಪುಂಡು.
* 08.30 ಬೊಳ್ಪುಗು – ಪ್ರವಾಸ ಬತ್ತಿನಕ್ಕುಲೆಗ್ ಆಶ್ರಮ ತೂಯೆರೆ ಬುಡ್ಪೆರ್
* 09.00  – 09.45  ಆನೆಗ್ ತಿನಿಯೆರೆ ಕೊರ್ಪಿನ ಸಮಯ
* 09.15  – 09.45 ಪೇರ್ ಪರಿಯೆರೆ ಸಮಯ
* 10.00  – 12.00 ಮಧ್ಯಾಹ್ನ ನದಿಕ್ಕ್ ಮೀಯೆರೆ ಬುಡ್ಪೆರ್
* 12.00 – 01.45 ತಿನಿಯೆರೆ ಕೊರ್ಪಿನ ಸಮಯ
* 01.15  – 01.45  ಆನೆಗ್ ಪೇರ್ ಪರಿಯೆರೆ ಕೊರ್ಪೆರ್
* 02.00  – 04.00 ಬಯ್ಯಗ್ ಪಿರ ನದಿಕ್ಕ್ ಬುಡ್ಪೆರ್
* 05.00 ಬಯ್ಯಗ್ – ಪೇರ್ ಕೊರ್ದು ಬಂಜಿ ಜಿಂಜಾಪೆರ್
* 05.30  – ಟಿಕೆಟ್ ಕೌಂಟರ್ ಕ್ಲೋಸ್ ಮಲ್ಪುವೆರ್
* 06.00  – ಆಶ್ರಮ ಕ್ಲೋಸ್ ಮಲ್ಪುವೆರ್

## ಟಿಕೆಟ್ ದರ
#### ಶ್ರೀಲಂಕದಕ್ಲೆಗ್
* ಮಲ್ಲಕುಲೆಗ್- 100.00
* ಜೋಕ್ಲೆಗ್- 30.00 (3-12ಪ್ರಾಯ)
* ಜೋಕ್ಲೆಗ್- 20.00 (ಶಾಲೆದ ಯುನಿಫ಼ೊರ್ಮ್ಡ್ಡು ಇತ್ತ್ಂಡ)
 
#### ವಿದೇಶ ಪ್ರವಾಸಿಗಲೆಗ್

* ಮಲ್ಲಕುಲೆಗ್ -  2500.00
* ಜೋಕುಲೆಗ್-1250.00 (3-12 ಪ್ರಾಯ)

#### ಸಾರ್ಕ್ ಸಭೆತ್ತ ಸದಸ್ಯೆರೆಗ್

* ಮಲ್ಲಕುಲೆಗ್- 700.00
* ಜೋಕುಲೆಗ್- 350.00 (3-12 ಪ್ರಾಯ)

ಜೋಕ್ಲೆನ ರಜೆ ಸಮಯಡ್ ತಿರ್ಗ್ಯರೆ, ಶ್ರೀಲಂಕಡ್ ಉಪ್ಪುನ ಈ ಪಿನ್ನಾವಲ ಆನೆದ ಆಶ್ರಮ ಭಾರೀ ಎಡ್ದೆ ಜಾಗೆ.

## ಉಲ್ಲೇಕೊಲು

ವರ್ಗೊ:ಮೃಗೊಲು
ವಾಂಗ್ ಟಾವೊ

***ವಾಂಗ್ ಟಾವೊ***(೨೨ ಏಪ್ರಿಲ್ ೧೯೭೦ - ೩ ನವೆಂಬರ್ ೨೦೨೨) ಒರಿ ಚೀನೀ ವೃತ್ತಿಪರ ಫುಟ್ಬಾಲ್ ಆಟಗಾರೆ ಆದ್ ಒರಿ ಸ್ಟ್ರೈಕರ್ ಆದ್ ಗೊಬ್ಬೊಂದಿತ್ತೆರ್. ಚೀನಾದ ರಾಷ್ಟ್ರೀಯ ತಂಡೊಗು ಆರ್ ರಡ್ಡ್ ಸರ್ತಿ ಆಯ್ಕೆ ಆದ್ ಬತ್ತೆರ್. ನಿವೃತ್ತಿ ಆಯಿ ಬುಕ್ಕೊ ಅರೆನ್ ಪೊಸತ್ ರಚನೆ ಆಯಿನ ಬೀಜಿಂಗ್ ಬಾಕ್ಸಿ ಫುಟ್ಬಾಲ್ ತಂಡೊನು ಸ್ಥಾಪನೆ ಮಲ್ಪೆರೆ ಸಹಾಯ ಮಲ್ತೆರ್ ಬುಕ್ಕೊ 2011ಡ್ ಅರೆನ ನಿರ್ಗಮನೊಗು ಮುಟ್ಟ ಅಕ್ಲೆನ ಅಧ್ಯಕ್ಷೆರಾದ್ ಇತ್ತೆರ್.
## ಜೀವನ ಚರಿತ್ರೆ
ಚೀನೀ ಲೀಗ್ ಪೂರ್ತಿ ವೃತ್ತಿಪರತೆದ ಕಡೆಕ್ ಪೋಯಿನ ಅವಧಿಡ್ ಡಾಲಿಯನ್ ವಾಂಡಾ ಎಫ್ ಸಿಡ್ ಪ್ರಾಮುಖ್ಯತೆ ಪಡೆಯಿನ ವಾಂಗ್ ಟಾವೊ ಒರಿ ಫಲವತ್ತಾಯಿನ ಸ್ಟ್ರೈಕರ್ ಆದಿತ್ತೆರ್. ವೃತ್ತಿಪರ ಲೀಗ್ ವ್ಯವಸ್ಥೆನ್ ಲಾಭ ದೆತೊನುನ ವಾಂಗ್ ಟಾವೊ ಒರಿ ಮಸ್ತ್ ಫಲವತ್ತಾಯಿನ ಸ್ಟ್ರೈಕರ್ ಆಯೆರ್ ಬುಕ್ಕೊ ತಂಡೊಗು 1994 ಲೀಗ್ ಪ್ರಶಸ್ತಿನ್ ಗೆಂದಿಯೆರೆ ಸಹಾಯ ಮಲ್ತೆರ್, ಅಂಚನೆ ವೈಯಕ್ತಿಕವಾದ್ ಟಾಪ್ ಗೋಲ್ ಸ್ಕೋರರ್ ಪಟ್ಟಿಡ್ ರಡ್ಡನೆ ಸ್ಥಾನೊನು ಪಡೆಯೆರ್. 
ಉಂದೆಡ್ದ್ ಬುಕ್ಕೊ ಕೆಲವು ಬಿರುದುಲು ಗೆಂದಿನವು ಬುಕ್ಕೊ ಡಾಲಿಯನ್ ಲೀಗ್ ಡ್ ಒಂಜಿ ಪ್ರಬಲ ತಂಡ ಆಂಡ್, ಆಂಡಲಾ, ವಾಂಗ್ ಟಾವೊ ತನ್ನ ತಂಡೊದ ಸದಸ್ಯೆರ್ ರಾಷ್ಟ್ರೀಯ ತಂಡೊಡು ತ್ವರಿತವಾದ್ ಸ್ಥಾಪಿತ ಆಯೆರೆ 29 ಜನವರಿ 1997 ಡ್ ಯುಎಸ್ಎ ವಿರುದ್ಧ 2-1 ಸ್ನೇಹಿ ಪಂದ್ಯೊಗು ಕಾತೊಂದು ಇತ್ತೆರ್. ಅಂತರರಾಷ್ಟ್ರೀಯ ಮಟ್ಟೊಡು ಪ್ರಭಾವ ಬೀರುನ ಅವಕಾಶ ಕೊರ್ಪಿನ ದುಂಬು ಉಂದು ಒಂಜಿ ಗೆಲುವು ಆಂಡಲಾ, ವಾಂಗ್ ಟಾವೊ 2000 ಲೀಗ್ ಸೀಸನ್ ಮುಟ್ಟ ಅರೆನ ನಿರಂತರ ಗೋಲು ಗಳಸೊಂದಿತ್ತಿನ ರೂಪೊದ ನಡುಟು ಒಂಜಿ ಅಂತರರಾಷ್ಟ್ರೀಯ ಗೋಲು ಮಾತ್ರ ಮಲ್ತೆರ್, ಅಪಗ ಅರೆನ ತಂಡದ ಜೊತೆಗಾರೆ ವಾಂಗ್ ಪೆಂಗ್ ಡಾಲಿಯನ್ ಬುಕ್ಕೊ ಚೀನೀ ಫುಟ್ಬಾಲ್ ತಂಡೊನು ಎದುರಿಸಯೆರ್. ವಾಂಗ್ ಟಾವೊ ನನೊಂಜಿ ಸರ್ತಿ ಬೀಜಿಂಗ್ ಗುವಾನ್ ಗ್ ಸೇರ್ದೆರ್, ಅಲ್ಪ ಆರ್ ತನ್ನ ಫುಟ್ಬಾಲ್ ವೃತ್ತಿಜೀವನೊನು ಮುಗಿತೆರ್.
## ನಿಧಾನ
ವಾಂಗ್ ೩ ನವೆಂಬರ್ ೨೦೨೨ಡ್ ೫೨ ವರ್ಸೊದ ಪ್ರಾಯೊಡು ತೀರ್ ಪೋಯೆರ್.
## ಗೌರವೊಲು
ದಾಲಿಯನ್ ವಾಂಡಾ ಎಫ್ ಸಿ
*ಚೀನೀ ಜಿಯಾ-ಎ ಲೀಗ್: ೧೯೯೪, ೧೯೯೬, ೧೯೯೭, ೧೯೯೮
*ಚೀನೀ ಸೂಪರ್ ಕಪ್: ೧೯೯೭

## ಉಲ್ಲೆಕೊಲು

## ಬಾಹ್ಯ ಕೊಂಡಿಲು
*Player profile  at sodasoccer.com

ವರ್ಗೊ:1970 births
ವರ್ಗೊ:2022 deaths
ವರ್ಗೊ:Chinese men's footballers
ವರ್ಗೊ:Footballers from Dalian
ವರ್ಗೊ:China men's international footballers
ವರ್ಗೊ:Dalian Shide F.C. players
ವರ್ಗೊ:Beijing Guoan F.C. players
ವರ್ಗೊ:Asian Games silver medalists for China
ವರ್ಗೊ:Asian Games medalists in football
ವರ್ಗೊ:Men's association football forwards
ವರ್ಗೊ:Footballers at the 1994 Asian Games
ವರ್ಗೊ:Medalists at the 1994 Asian Games
ವರ್ಗೊ:ವಿಕಿಪೀಡಿಯ ಏಷ್ಯನ್ ತಿಂಗೊಲು 2024